text:
मधुलता
पटना । कटिहार मे एकटा वृद्ध घरेलू कबारक समान से सोलर लैंप तैयार केलाह अछि । ओ वृद्ध ओहि सोलर लैंपक नाम ‘भारत लाइट’ रखलाह । ई सोलर लैंप रोशनी क संगे-संग घड़ी क सेहो काज अबैत अछि । हिनकर एहि अविष्कारक चर्चा पूरा इलाका में अछि ।
विज्ञान मे रुचि राखनिहार एहि वृद्धक नाम गुलाम रसूल अछि, हुनकर कथनाक अनुसार ओ ‘मेक इन इंडिया’ क लोहा पूरा विश्व मे मनेनाय चहैत छथि । नगर थाना क रामपाड़ा मे रहनिहार रसूल एहन प्रकारक कतेको अविष्कार क चुकल छथि, आओर अपन हुनर साबित क चुकल छथि ।
अपन सोलर लैंप क बारे मे बताबैत रसूल कहैत छथि जे एहि मे रोशनी क संगे-संग एहि मे घड़ी क समय सेहो देखाएत अछि । सोलर लैंप क जों मनोरंजन क दृष्टि से देखि त एहि से एफएम रेडियो अछि, आओर पेनड्राइव क जरिया गीत सुनेबाक सेहो ब्यवस्था अहि । एतबे नही ‘भारत लाइट’ अपना आप मे हैंडस फ्री मोबाइल डिवाइस क सेहो काज करैत अछि ।
रसूल क कहनाय अछि जे सोलर लाइट क सहारा ग्रमीण इलाका मे एक संग कैक प्रकारक काजक आनंद लेल जा सकैत अछि । संगहि ई कैक प्रकारक जरूरतक सामान मे शामिल कैल जा सकैत अछि । कबाड़ क प्रकाश स बनल ई रोशनी गुलाम रसुलक मेहनत क संग संग “मेक इन इंडिया” कए सेहो मजबूत करैत अछि ।


c: text/html

text:
नड़ाइल जिला
नडाइल (बङ्गाली: নড়াইল) बङ्गलादेशक दक्षिण-पश्चिम भागम रहल एक जिला छी । ई जिला खुल्ना विभागम अछि ।[१]
इतिहास[सम्पादन करी]
नडाइल सहर एक जमिन्दारक नामसँ उत्पत्ति भेलछल । एतक जमिनदारसभ रुपगञ्ज बजारक स्थापना केनए छल, जे एक जमिन्दारक नामसँ राखल गेल छल । ओसभ एहि सहरम ब्रिटिस्ट शासनकालम रुपगञ्ज सहर नजदिकम पहिल बेर एक हुलाक कार्यलयक स्थापना केनए छल । ततपश्चात ओसभ नडाइल सहरक उत्थानक लेल संस्कृतिक, खेलकुद आ शिक्षाम विकास केनए छल ।
भूगोल[सम्पादन करी]
धर्म[सम्पादन करी]
प्रशासन[सम्पादन करी]
यातायात[सम्पादन करी]
रुचीक विषय[सम्पादन करी]
सन्दर्भ सामग्रीसभ[सम्पादन करी]
- ↑ "नडाइल जिला जानकारी", बङ्गलापिडिया।

robotstxt: allowed

filter: keep


text:
मेनका
मेनका स्वर्गलोकक छ सर्वश्रेष्ठ अप्सरासभ मे सँ एक छी। ई उल्लेख कएल गेल अछि कि ओ ऋषि विश्वामित्रक तपस्या भँंग केलक। मेनकाक स्वर्गक सभसँ सुन्दर अप्सरा मानल जाइत छल।
मेनका वृषणश्र (ऋग्वेद १-५१-१३) अथवा कश्यप आ प्राधा (महाभारत आदिपर्व, ६८-६७)क पुत्री तथा ऊर्णयु नामक गन्धर्वक पत्नी छल। अर्जुनक जन्म समारोह तथा स्वागतमे ओ नृत्य केनए छल। अपूर्व सुन्दरी होएसँ पृषत् एही पर मोहित भ गेल जाहिसँ द्रुपद नामक पुत्र उत्पन्न भेल। इन्द्र, विश्वामित्रक तप भ्रष्ट करै के लेल हिनका भेजने छल जाहिमे ओ सफल भेल आ ओ एक कन्याक जन्म देलक। ओकरा ओ मालिनी तट पर छोडि स्वर्ग चलि गेल। शकुन पंक्षीसभद्वारा रक्षित एवम् पलित होम्एके कारण महर्षि कण्व ओ कन्याक शकुन्तला नाम देलक जे कालान्तरमे दुष्यन्तक पत्नी आ भरतक माता बनल।
मेनका अप्सराक इन्द्र वृषि विश्वमित्रक हुनकर तपस्या भंग करवाक लेल भेजने छल । मेनका जखन वृषि विश्वामित्रक तपस्या भंग केनए छल तखन विश्वमित्र मेनकाक श्राप् देलक । किछ दिन बाद मेनका विश्वामित्रक पुत्रक जन्म देलक । मेनका ओ पुत्रक जंगलमे छोडि देने छल।


text:
गणेश
गणेश भगवान् हिन्दू धर्मावलम्बीसभक सभसँ पहिले पूजा होएवाला देवताक नाम छी गणेश। हात्तीक शिर तथा लोगक जेहन शरीर भेल पैग पेटवाला भगवान गणेशक विघ्न हर्ता तथा सिद्धि दै वाला सिद्धि विनायक कहिक पूजा कएल जाइत् अछि। ऋद्धि आ सिद्धि ईनकर पत्नी छी। नेपाल तथा भारतमे बहुतरास लोगसभक नाम गणेश राखल गेल अछि। शिवमहापुराणमे गणेशक नामसँ परिचित भगवान गणेशक जांत होम्एवाला,पुजा करिक तिथि ,मिति ,बिधि ,बिधानमे एकरुपता अछि | मुद्दा नेपालक सूदुरपश्चिम डोटी क्षेत्रमे गणेश भगवानक फरक नामसँ सेहो पहचानल जाइत् अछि |
जाहिना =
- डोटी बोगटानमे धिरगाणी (गणेश) कहल जाइत् अछि |
- डडेल्धुरामे गन्याप लाटो (बडालक लाटो देवता) कहल जाइत् अछि |
- दार्चुलामे लटिनाथ /लट्बाव (गणेश ) कहल जाइत् अछि |
गणेश शब्दक उत्पत्ति गण+ईश मिलके भेल अछि जेकर अर्थ होमएत् अछि गण सभक देवता। शिवगणमे प्रमुख गण नन्दी कहलावल जाइत् अछि । नन्दी सहित सभ गणसभक देवता गणेश कहलावल जाइत् अछि।
गणेशक रूपसँ की बुझाई पडैत अछि ?संपादित करें
शिरसंपादित करें
कानसंपादित करें
नाकसंपादित करें
पेटसंपादित करें
हातसभसंपादित करें
वाहनसंपादित करें
भगवान श्री गणेशक जन्मसंपादित करें
गणेश शब्दसँ सम्बन्धित बिषयसभसंपादित करें
चित्र ग्यालेरीसंपादित करें
सन्दर्भ सामग्रीसभसंपादित करें
बाह्य जडीसभसंपादित करें
- Ganesha at Encyclopædia Britannica
- Ganesh: Symbol and presence


text:
नजमा हेपतुल्ला
डा. नजमा हेपतुल्ला (अङ्ग्रेजी: Najma Heptulla, उर्दू: نجمہ ہپت اللہ) एक राजनीतिज्ञ, लेखिका आ नरेन्द्र मोदी सरकारक अन्तर्गत अल्पसङ्ख्यक मामलाक मन्त्री छल। एखन ओ मणिपुर राज्यक राज्यपाल छी। ओ मुम्बई काङ्ग्रेस समितिकें महासचिव आ उपाध्यक्ष रहि चुकल अछि। ओ सन् १९८५ सँ १९८६ तथा १९८८ सँ जुलाई २००७ धरि भारतीय लोकतन्त्रक उपरी प्रतिनिधि सभा राज्यसभाक पूर्व उपसभापति रहि चुकल अछि। सन् १९८० सँ राज्यसभाक सदस्यक रुपमे सेहो ओ सेवा केनए अछि।[१][२]
प्रारम्भिक जीवन[सम्पादन करी]
सन् १९४० अप्रैल १३ कें मध्य प्रदेशक भोपालमे जन्मल हेपतुल्लाकें राजनीति विरासतमे भेटल छल। सम्बन्धमे मौलाना अबुल कलाम आजादक नातिन हेपतुल्ला एमएससी करलाक बाद हृदय रोग विज्ञानमे विद्यावारिधि प्राप्त केनए अछि मुदा राजनीतिमे लगाव भेलाक कारण ओ राजनीतिमे आबि गेल।
व्यक्तिगत जीवन[सम्पादन करी]
हेपतुल्लाकें पति अकबर अली ए. हेपतुल्लाकें निधन भऽ चुकल अछि। ओ एक प्रसिद्ध मानव संसाधन सलाहकार छल। हुनकर ३ बेटीसभ अछि जे अमेरिकामे काज करैत अछि।[३]
राजनीतिक जीवन[सम्पादन करी]
साहित्यिक जीवन[सम्पादन करी]
सन्दर्भ सामग्रीसभ[सम्पादन करी]
- ↑ "New stars in Rajya Sabha, spotlight on मईawati", द हिन्दू (नई दिल्ली), २५ अप्रैल २०१२, अन्तिम पहुँच १८ फ़रवरी २०१४।
|right=प्यारामिटर ग्रहण नै केलक (सहायता);
|left=प्यारामिटर ग्रहण नै केलक (सहायता)
- ↑ [ http://hindi.webdunia.com/news/news/national/0707/22/1070722094_1.htm नजमा हेपतुल्ला का राजनीतिक सफर - वेबदुनिया]
- ↑ नवभारत टाइम्स समाचार, दिनांक 4 सितंबर 2007, शीर्षक: नजमा हेपतुल्ला के पति का निधन


text:
मरुभूमि
मरुभूमि एक यस्त (pagal kukur ulu chor mad dog desrt)भौगोलिक क्षेत्रके कहैत अछि जत जलपात (वर्षा तथा हिमपात) अन्य क्षेत्रक तुलनामे बहुत कम मात्रामे होइत अछि । एहन क्षेत्रमे बहुत गाक्षपातक साथ जीवजन्तु देखा नै पावैत अछि। मरुभूमिमे अलग किसिमक गाक्षपातक साथ जीवजन्तुसभ पावैत अछि। एहि क्षेत्रमे हावाहुरी चलैक साथ बहुत तापक्रम होइत अछि।
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- "Global Deserts Outlook", United Nations Environment Programme (UNEP), २००६।, a report in the Global Environment Outlook (GEO) series.
- Global Deserts Outlook in PDF वेब्याक मेसिनमे (सङ्ग्रहित जुन १०, २००६)
- Map with biodiversity scenarios for desert areas, from the Global Deserts Outlook.


text:
अगस्त 2020 कें फोक एंड ट्राइबल आर्ट केर नीलामीक परिणाम अबिते देश भरि मे चर्चा भ’ रहल अछि। सैफरन आर्ट कें स्टोरी लिमिटेडक नो रिज़र्व ऑक्शन मे मधुबनी शैलीक कलाकार अविनाश कर्ण केर पेंटिंग ‘नटराज’ पर दू लाख अड़तालीस हज़ारक बोली लागल। ओ जिलाक रांटी गामके निवासी छथि.
अहिसँ पहिने अहि साल जून मे दिवंगत मधुबनी कलाकार पद्मश्री सीता देवी कें एकटा पेंटिंग ‘कदम का पेड़’ चार लाख 36 हज़ार मे बिकायल छल। एकरा संगहि छ वर्ष मे पहिल बेर मिथिला सबसा महग बिकय वला लोक कला शैलि मे प्रथम पायदान हासिल केने छल। अहिसँ पहिने अहि जगह पर गोंड शैलीक वर्चस्व रहल अछि।
नीलामी मे हिस्सा लेबय वला आ दिल्ली स्थित गैलरी आर्ट्स ऑफ़ दि अर्थ केर संस्थापिका मीणा वर्मा बतओलनि जे पहिने लोक कलाक क्षेत्र मे कोनो ऑक्शन हाउस जोखिम लेबय सं डरैत छला. नीलामी होयत छल त’ ओहिमे पहिने सं स्थापित वरिष्ठ कलाकार कें शामिल कयल जायत छल। मुदा सैफरन आर्ट ई जोखिम लेलक आ उभरैत युवा कलाकार कें सेहो अहिमे शामिल केलक.
देश भरिके बहुत समकालीन कलाकार कें संगे अपन मिथिला्स कें प्रदर्शित क’ चुकल अविनाश कर्ण बतओलनि जे जखन ओ एम एफ हुसैन कें चित्रक नीलामी कें विषय मे सुनैत छलाउ त’ सोचैत छलाउ जे मिथिलाक नीलामी कियेक नै होयत अछि। अहि शैली कें सौ – दू सौ रुपया मे कियेक बेच बेच देल जायत अछि। बाद मे ओ बीएचयू सं कला केर पढाई करैत समय जनलथि जे खालि मिथिला नहि बल्कि भारतक सभ’ कला शैलिय कें ‘फोक आर्ट’ कहि क’ ओकरा क्राफ्ट बाजार मे उतैर देल जायत अछि. जाहिसँ एकर मूल्य हस्तकला वला निर्धारित क’ देल गेल अछि।
एकरा बाद ओ अहि कला कें समकालीन रूप देनाइ शुरू केलैथ आ फिर हिनकर चित्र समकालीन दीर्घ मे प्रदर्शित कयल जाय लागल। पिछला साल अप्रैल मे हिनका स्विट्ज़रलैंड केर एकटा अंतर्राष्ट्रीय कला महोत्सव मे आमंत्रित कयल गेल। ओतय ओ लोक कलाक संगे भेल दुर्व्यवहार पर दुनिया भरि कें कला प्रेमिक बीच अपन बात रखने छला।


text:
कर्ण लिम्बू
कर्ण लिम्बू एक नेपालक फुटबल खेलाडी अछि । नेपालक घरेलुु फुटबल प्रतियोगितामे उत्कृष्ट प्रदर्शनी कर्लक लिम्बू हाल झापा ११ से फुटबल खेलइत अछि।[१] [२] कर्ण लिम्बू मैदानमे स्ट्राइकरके रूपमे उत्रइत अछि । हाल तलिक नेपालक राष्ट्रिय टिमसे मात्र तीनटा खेल खेलेके कर्ण लिम्बू आपन पोजिसनमे उत्कृष्ट खेलाडीसभ भाके आपन नियमित राष्ट्रिय टिममे परईले नैसकल कर्ण लिम्बू बताबै अछि ।
व्याक्तिगत जीवन[सम्पादन करी]
लिम्बू हाल चन्द्रगढी झापामे बसोबास करैत अछि ।उनक पत्नीके नाम बल कुमारी अछि । जे कर्णके फुटबल कौशलसे प्रभावित भएल अछि । हाल उनकर दुईटा बेटीसभ अछि ।[३]
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ "Karna Limbu Scores A Brace As Jhapa XI Beat FWFC To Move Atop -Goalnepal.com", Goalnepal.com, अन्तिम पहुँच ९ अप्रैल २०१५।
- ↑ Ram Gurung, "Analysis: Karna Limbu deserves place in National team squad", Nepali Football.com, अन्तिम पहुँच १३ अप्रैल २०१५।
- ↑ सन्दर्भ त्रुटि: अमान्य
टैग;
Best foot forwardनामक संदर्भ की जानकारी नहीं है


text:
सुपर मुन
सुपर मुन (अङ्ग्रेजी: Super Moon, शाब्दिक अर्थ: पैग चन्द्रमा वा महाचन्द्र) चन्द्रमा पृथ्वीक सबसँ नजदिक भेलाक अवस्था छी । चन्द्रमाद्वारा पृथ्वीके घुमैक कक्ष गोल नै भ अण्डाकार भेला कारणसँ चन्द्रमा पृथ्वीसँ कहियो लग कहियो दूर होइत अछि ।
कारण[सम्पादन करी]
चन्द्रमाद्वारा पृथ्वीके घुमैक कक्ष गोल नै भ अण्डाकार भेला कारणसँ चन्द्रमा पृथ्वीसँ कहियो लग कहियो दूर होइत अछि । चन्द्रमा जब पृथ्वीक सबसँ नजदिक पहुँचैत अछि ओकरा महाचन्द्र अर्थात ‘सुपरमुन’ कहल जाइत अछि । चन्द्रमा पृथ्वीक सबसँ नजदिक पहुँचैक विन्दुके ‘पेरिग्री’ कहल जाइत अछि तहिना सभसँ दूरक विन्दुके ‘आपोजी’ कहल जाइत अछि ।


text:
Sunday, May 13, 2012
पुनरन्वेषण
कनिक देर भऽ गेल छल अन्वेषिका (अन्वी ) के काज पर पहुँचय मे असलमे पहिल बेर तऽ बेसिये पहिने आबि गेल छली से भेलैन जे बाहर नास्ता कऽ क आबि जाथि। कॉलेज के पढ़ाई अखन पूरे भेल छलैन से एकटा सांस्कृतिक परिषद् मे स्टीवार्डक काज पकड़ि लेने छली। कस्टमर सर्विस के अनुभवक संगे मंगनी मे मनोरंजन सेहो होयत छलैन। गेट पर बैसर्ल बैसल लोकक गिनती वा टिकट चेक करू. ककरो किछु जानकारी चाही होय तऽ से दियऊ आ कार्यक्रमक आनन्द लीय।कखनो भारतीय संगीत समरोह तऽ कखनो डायमण्ड जुबली मनाबैत जैज बैण्ड के शो. कखनो आइरिस नृत्य तऽ कखनो जाइव. कखनो बच्चा सबहक नाटक मण्डली तऽ कखनो वृद्ध सबलेल पुरान फिल्म। आहि बॉलीवुड नृत्य सिखाबई वला संस्थानके वार्षिक पुरस्कार वितरण समारोह छल।
बाहर सैण्डविच कीनली आ बसे के भोजनालय बूझैत काज दिस भगली तैयो कनी देर भऽ गेलैन।मुदा ई असगर नहिं छली जे देर छली। एकटा आर बालिका जकर पैर में मोच आबि गेल छलै सेहो कातमे बैसल छल।ओ जखन लोक सब अन्दर चलि जैतई तखन गेट लग जाय क बैसतई। अन्वी के मैनेजर ओकरे संगे काज दऽ देलकैन। कार्यक्रम शुरू भेल।मैनेजर कहलकैन जे अहॉं सब बालकोनी के सीट पर बैसू आ लोक सबपर नजरि राखू।अन्वी ओहि रोमन बालिका संगे बालकोनी मे जा कऽ बैसि गेली। ओ बालिका वैशाखी पर छलै। कनिये देर मे सबटा शान्त भऽ गेल आ कार्यक्रम शुरू भेल।इम्हर अन्वीजी के ओहि शान्त बालिका सऽ बातचीत सेहो शुरू भेल।स्वभाविक छलै जे अन्वीजी अपन बात ओकर पैरक स्थितिक कारण पूछैत केलखिन आ ओ होली जे अखने बीतल छल के विषय मे बात करै लागल।ओकर किछु नब सहेली भारतीय छलै जकरा संगे ओ भारतीय अन्दाज मे बात केनाई सीखने छल।ओ होलीमे अपन मित्र सब संगे खूब होली खेलायल छल।बातचीत सऽ अन्वीजीके ज्ञात भेलैेन जे ओकर चेहरा के उदासी मात्र पैरक दर्द सऽ नहिं आयल छहि वरन् ओकरा अपन पुरूषमित्र सऽ दू सालक गड़बड़ायल दोस्ती के कारण सऽसेहो छल। आ एहन समय मे ओकरा अपन नब संगी सब बड़ सहयोगी लागैत छल।
ओहि बालिका के भारतीय विशेषतः बॉलीवुड संगीत बड़ रूचिगर लागैत छलै।से ओ बहुत आनन्द लऽ रहल छल संगीत के। बीच बीचमे अपन मायके प्रति कृत्रिम रोष सेहो प्रदर्षित कऽ रहल छल आ ओहि सब अदाकारी मे अन्वेषिकाजीके अपन देशक सुगन्ध आबि रहल छलैन।अतेक विविधता सऽ भरल शहरमे सेहो आइ फेर अन्वीजीके अपन जीवनशैली उत्कृष्ट लागि रहल छलैन। जीवन मे ऊँच नीच तऽ होयते रहैत अछि मुदा ओहि के कोन संस्कृतिमे सबसऽ बढ़िया समाधान छहि से ताक अन्वीजीके उड़ानक सीमा फेर छोट कऽ देलकैन।
Posted by Jyoti Sunit at 9:56 AM
Labels: ज्योति सुनीत चौधरी
Subscribe to: Post Comments (Atom)


text:
सोनू मिश्र
आंखि स्क्रीन पर टिकल छल। मोन बेर-बेर एकटा गप दोहरा रहल छल- काश! अगर संरक्षण भेल रहिते त आइ हमर पहचान किछु आओर हाइते। दरभंगा क प्रशासनिक व्यवस्था हो वा फेर सुन्दर सरपट सड़क पर दौड़ैत बग्गी वा रोल्स रॉयल क नाचैत पहिया, सपना सन लागि रहल इ हकीकत कोनो सपना स कम नहि अछि। दरभंगा क बेला पैलेस स्थित विशेश्वर सिंह सभागार मे अपन स्वर्णिम अतीत कए देख सब स्तब्ध छल। दरभंगा फिल्म क्लब क तत्वावधान मे आयोजित वाइव्रेन्ट दरभंगा नामक एहि कार्यक्रम मे 1931 स 1941 क बीच बनल किछु फिल्म क 12 गुना 10 क स्क्रीन पर प्रदर्शन भेल त सभागार कई दशक पाछु चल गेल। ब्लैक एंड ह्वाइट क संगहि रंगीन फिल्म सेहो देखबा लेल भेटल। इ जरूर से एतबा पुरान फिल्म आजुक एचडी सन स्पष्ट नहि छल, बावजूद ओ अपन सुहनगर इतिहास कए देखा देलक जे देखि उत्साह स शरीर क एक एक टा अंग मे कंपन भ गेल। समारोहक क पहिल प्रस्तुति 1941 मे बनल फिल्म छल। इ संभवत: भारत क पहिल रंगीन वीडियो अछि। एहि मे तात्कालिक राजकुमार जीवेश्वर सिंह क उपनयन देखाओल गेल। एहि अवसर पर करीब 130टा राजा दरभंगाक पाहुन बनल छलाह। हुनका सब लेल दरभंगा विशेष विमान क व्यवस्था केने छल, जेकर गवाह दरभंगा क एयरपोर्ट आ इ फिल्म अछि। एहि मे दरभंगाक ओ शान देखबा लेल भेटल जे आब खिस्सा भ चुकल अछि।
दोसर फिल्म ओहि कार्यक्रमक छल जाहि मे शामिल हेबा लेल भारत क वायसराय विटोरी दरभंगा भ्रमण पर आयल छलाह। एहि फिल्म सबहक माध्यम स कईटा नव जानकारी सेहो सभागार मे बैसल लोक सब कए प्राप्त भेल। जेना जखन देश मे केवल दूटा एयरलाईन्स कंपनी होइत छल तखन दरभंगा क अपन एयरलाइन्स कंपनी छल, जेकरा लग दर्जन भरि जहाज छल। समारोह मे देखाउल गेल फिल्म सब मे विदेशी मेहमान सब लेल आयोजित खास पार्र्टी, महमान लेल विशेष अतिथिशाला यूरोपियन गेस्ट हाउस क सुंदरता, मधुबनी स्थित राजनगर किला (जे 1934 क भूकम्प मे खण्डहर भ गेल) सेहो दिखबा लेल भेटल। स्थानीय विधायक संजय सरावगी क कहब छल जे राजनगर क महल क खूबसूरती भारत क कोनो महल क खूबसूरती कए चुनौती द रहल छल। ओ महल कए देख पूरा सभागार वाह आ ओह स्वर उदघोष केलक। समारोह मे सिंहद्वार क खूबसूरती कए देख बहुत लोकक आंखि नोरा गेल। समारोह मे देखाउल गेल अन्य फिल्म मे रेलवे क स्पेशल सैलून दरभंगा क हेरायल धरोहरक टीस जगा देलक। एकटा फिल्म दरभंगाक कारोबारी चेहरा कए उजागर केलक। जाहि कालखंड मे लोक चीनी स अपरिचित छल ओहि समय मे दरभंगाक लोक लोहट मे आधुनिक मशीन युक्त चीनी मिल लगाकए नहि केवल लोक कए चीनी देलक बल्कि लोक कए रोजगार आ किसान कए नकदी फसल देलथि। 1903 मे स्थापित भारत क पहिल अत्याधुनिक चीनी मिल देखबा लेल बिहारक तत्कालीन राज्यपाल क भ्रमण देखबा लेल भेटल। लोहट पर आधारित एहि सिनेमा स दरभंगा क नेतृत्वकर्ता क दूरदर्र्शी व्यावसायिक सोच देखबा लेल भेटल। कार्यक्रम क अंतिम प्रस्तुति एकटा एहन सिनेमा छल ले दरभंगाक बदलल भूगोल कए देखा देलक। एकटा रील मे पोलो क अंतराष्ट्रीय मैच, त दोसर रील मे फुटबाल मैच। पोलो मैदान मे विदेशी खिलाडी आ भारतीय खिलाडी क बीच भ रहल मैच क दौरान दर्शक क भीड़ देख वीरान पड़ल पोलो मैदान सभागार मे खेल प्रेमी लेल उदासी क माहौल बना देलक। भारतीय फुटबाल संघ क नींव सेहो दरभंगा मे राखल गेल छल, जे एकटा फिल्म क प्रदर्शन स बुझबा लेल भेटल। आइ दरभंगा टा नहि पूरा देश इ बिसरि गेल अछि। संघ क पहिल अध्यक्ष विश्वेश्वर सिंह क नाम पर शुरू भेल कप बन्द भ गेल, जखनकि पहिल सचिव क नाम पर शुरू सन्तोष ट्रॉफी आइ तक आयोजित भ रहल अछि। समारोह मे राज परिवारक संग संग दरभंगा कए बनेबा मे जाहि परिवार सबहक योगदान रहल ओहि परिवार क वंशज सब कए विशेष रूप स आमंत्रित कैल गेल छल। मंच स कार्यक्रम क उद्घोषक आ सूत्रधार आशीष झा कहला जे एहि कार्यक्रम क उद्देश्य केवल इतिहास स साक्षात्कार नहि छल बल्कि वर्तमान कए सुंदर बनेबाक कोशिश सेहो अछि। इस अवसर नगर विधायक संजय सरावगी कहला जे अगर हम धरोहर कए निर्माण नहि क सकैत छी त कम स कम एहि धरोहर सब कए नष्ट करबाक काज सेहो नहि करि। ओ धरोहरक संग भ रहल उपेक्षा कए रेखांकित करैत एकरा शीघ्र बंद करबाक मांग केलथि। संस्कृत विश्वविद्यालय क कुलपति डॉ रामचंद्र झा कहला जे इ भूमि ज्ञान क केंद्र रहल अछि आ ओ दिन जरूर आउत जहिया इ भूमि फेर स ज्ञान क केंद्र बनत। एहि मौका पर कईटा गणमान्य लोेक उपस्थित छलथि। कार्यक्रम क आयोजक मिराज सिद्दिकी धन्यवाद ज्ञापन केलथि। दरभंगा लेल सामान्य कार्यक्रम स अलग भेल एहि कार्यक्रम कए देखि सभागार स निकलल एक एक टा दरभंगवी क चेहरा पर गौरवशाली अतीत क गर्व आ वर्तमान क पीड़ा क मिश्रण भाव साफ देखा रहल छल।
(लेखक दैनिक मिथिला आवाज स जुड़ल छथि)
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
कोरोना वायरस कें रोकए लेल एखन देश मे 40 दिन सं लॉकडाउन अछि आ ई 3 मई क’ समाप्त भ’ सकैत अछि. गृह मंत्रालय संग साझा प्रेस वार्ता मे स्वास्थ्य मंत्रालय बतओलक जे 16 जिला मे पिछला 28 दिन सं कोनो केस सामने नै आयल अछि. जखन 3 जिला एहन अछि जतय कोनो कोरोना केस नै आयल अछि. गृह मंत्रालय कहलक जे लॉकडाउन केर दौरान देशक 80 फीसदी मंडी केर संचालन शुरू कएल जाएत.
स्वास्थ्य मंत्रालय कहलक जे 16 जिला मे पिछला 28 दिन सं कोनो केस सामने नै आयल अछि जखन 14 दिन मे 85 जिला मे कोरोनाक कोनो नबका केस सामने नै आयल अछि. 3 जिला एहनो अछि, जतय कोनो केस सामने नै आयल अछि.
स्वास्थ्य मंत्रालय केर संयुक्त सचिव लव अग्रवाल कहलनि, कोरोना कें ल’ मरीजक रिकवरी रेट बढि रहल अछि. एखन रिकवरी रेट 22.71 फीसदी भ’ गेल अछि. स्वास्थ्य मंत्रालय कहलक जे कोरोना मरीजक संख्या 27,892 भ’ गेल अछि. देश मे एखन धरि कोरोनाक 20,835 एक्टिव केस अछि जखन कि 6,184 लोक कोरोना सं ठीक भ’ चुकल अछि. पछिला 24 घंटा मे कोरोनाक एक हजार सं ज्यादा केस (1,396 केस) सोझां आएल. जखन कि एहि दौरान 381 मरीज ठीक भेल अछि.
स्वास्थ्य मंत्रालय इहो कहलक जे रेड और ऑरेंज जोन मे लगातार सतर्कता बरतल जी रहल अछि. यूपी-पंजाब केर एक-एक जिला सं 28 दिन बाद नव कोरोना केस सामने आयल अछि.
किछु गतिविधि केर इजाजतः गृह मंत्रालय
गृह मंत्रालयक प्रवक्ता पुण्य सलिला श्रीवास्तव कहलनि जे लॉकडाउनक दौरान किछु गतिविधि केर इजाजत द’ देल गेल अछि. किछु क्षेत्र मे छूट देल गेल अछि. देशक 80 फीसदी मंडी केर संचालन शुरू कयल जायत. जखन कि 60 फीसदी फूड प्रोसेसिंग शुरू भ’ गेल अछि. किसान लेल खरीद फरोख्त कें आसान बनाओल गेल अछि.
गृह मंत्रालय कहलक जे केंद्र केर टीम टेस्टिंग बढ़बय केर सुझाव देलक अछि. स्वास्थ्य मंत्रालय केर संग पीसी करैत गृह मंत्रालय कहलक जे मनरेगा केर तहत काज तेजी सं चलि रहल अछि. 2 करोड़ मजदूरक काज क’ रहल अछि. ग्रामीण क्षेत्र मे ईंट-भट्ठी पर काज शुरू क’ देल गेल अछि.


text:
Saturday, April 7, 2012
ठक :: जगदीश मण्डल
ठक
एकटा ठक लोमड़ी गाछक निच्चाँमे छल। गाछपर बैसल मुर्गाकेँ पट्टी दऽ रहल छलै जे भाय तूँ नै सुनलहक जे सभ पशु-पक्षी आ जानवरक बीच सभा भेल। जइमे सर्वसम्मतिसँ निर्णए भेलै जे अपनामे कियो ककरो अधला नै करत, तोँ किएक गाछपर छह निच्चाँ आबह आ दुनू गोटे अपन जिनगीक दुख-सुखक गप-सप्प करह। लोमड़ीक चालाकी मुर्गा बुझैत छल तँए गाछेपर सँ हूँह-कारी दैत रहै मुदा निच्चाँ नै उतरै। ताबे दूटा आवारा कुकुड़केँ दौगल अबैत लोमड़ी देखलक। कुत्ताकेँ देखते पड़ाएल। लोमड़ीकेँ पड़ाइत देखि गाछेपर सँ मुर्गा कहलकै- “भाय, भगै किअए छह? जखन सबहक बीच समझौता भऽ गेलै तखन तोरा किअए डर होइ छह?”लोमड़ी भगबो करैत आ उत्तरो दइत- “भऽ सकैए जे तोरे जकाँ ओकरो नै बुझल होय।”
Subscribe to: Post Comments (Atom)


text:
विहनि कथा--सात समुद्र पार सँ
मनोहर बाबू इलाका कए नामी डाँक्टर छलाह । बजार मे तीन तल्ला घर मे अपने , कनियाँ दू टा बेटा संग माँ-बाबू सेहो रहै छलथिन । अथाह रूपैया तेंए कोनो चिजक कमी नहि ।अपनो नव जमाना कए आ कनियो कलजुगी ,अपना मोनक मालिक छलनि । हुनक कनियाँ शरबत जकाँ घोरि क ' इ बात पिया देलकनि जे माँ-बाबू बिमार रहै छथि ,तेंए बच्चा कए इनफेक्सन भ' सकै यै , दोसर देखभाल करबाक लेल फुरसतो नहि अछि तेंए दुनू गोटे कए वृद्धा-आश्रम द' आबियौ । मनोहर बाबू सब बात माँ-बाबू कए कहखिन । तै पर बाबू नोराएल नैन सँ कहलनि ,"अपन संस्कृति इ आदेश नहि दै छै , हम कते दिन जीबे करब ,तोहर मूँह देखैत मरब त' शांती भेटत , हमरा संगे रह' दए , "
मनोहर बाबू जबाब देलनि ," जहिना अंग्रेजी ,पहिराबा , खान-पान , रहन-सहनसंग बहुतो रास तकनीक दोसर संस्कृती सँ आबि अपन भ' गेल , तहिना वृद्धा आश्रम भेजबाक संस्कृती अपनाब' परत किएक त' इ सात समुद्र पार सँ एलै यै ,एकरा छोड़ल नहि जा सकै यै "
दुनू प्राणी बेटा कए मूँह ताकैत सोच' लागलाह जे केहन जमाना छै लोक कोना बदलि रहल छै अपन संस्कृति कए सात समुद्र पार सँ . . . । ।
अमित मिश्र


text:
तिरुपती बेङ्कटेश्वर मन्दिर
तिरुपती बेङ्कटेश्वर मन्दिर तिरुपतिमे अवस्थित एक प्रसिद्ध हिन्दू मन्दिर छी। तिरुपति भारतक सबसँ प्रसिद्ध तीर्थस्थल मध्ये एक छी। ई आन्ध्र प्रदेशक चित्तूर जिलामे अवस्थित अछि। प्रतिवर्ष लाखो कऽ सङ्ख्यामे दर्शनार्थीसभ आवैत अछि। समुद्र सतहसँ ३२०० फीट उचाई पर अवस्थिम तिरुमलाक पहाड़ पर बनल तिरुपती बेङ्कटेश्वर मन्दिर सबसँ पैग आकर्षणक केन्द्र छी। बहुत शताब्दी पहिने बनल ई मन्दिर दक्षिण भारतीय वास्तुकला आया शिल्प कला कऽ अदभूत उदाहरण छी।
इतिहाससंपादित करें
तमिल कऽ शुरुआती साहित्यमे एक सङ्गम साहित्यमे तिरुपति कें त्रिवेङ्गदम कहल गेल अछि। तिरुपतिक इतिहासक लेल इतिहासकारसभमे मतभेद देखल जाएत अछि।
सन्दर्भ सामग्रीसभसंपादित करें
- ↑ "Tirumala Tirupati Devastanamulu", Tirumala.org, अन्तिम पहुँच १७ जून २०१३।


text:
चना मसाला
चना मसाला भारतीय खानाक एक प्रसिद्ध सब्जी छी ।[१] एहिमे मुख्य सामग्री काबुली चना प्रयोग होइत अछि । ई तेज मसालाक चटपटी सब्जी होइत अछि । ई दक्षिण एसिया पर्यन्त मिलैत अछि, जे सभमे ई उत्तर भारतमे सबसँ अधिक प्रचलित अछि ।
सामग्री[सम्पादन करी]
काबुली चनेक साथ एहिमे प्याज, टमाटर, आदी, लहसुन, हरियर धनिया, हरदी, धनिया पाउडर, गर्म मसाला आदि पड़ैत अछि । ई एक शाकाहारी व्यञ्जन छी ।[२]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- क्रमवार चना मसाला बनेबाक विधि
- चना मसाला बनेबाक विधि व्यञ्जन.कम पर
- चना मसाला बनेबाक विधि याहू जागरणपर


text:
झुट्ठो जे नहि डाइन नचौलक ओ भगता ओ धामी की!
एको गाम जँ डाहि ने सकलहुँ तँ ओढने रमनामी की!
अक्षत-चानन, धूप-दीपसँ जतऽ यज्ञ सम्पूर्ण हुअए-
ततऽ जँ क्यो हड्डी रगडैए ओ कामी ओ कलामी की!
बाप-माएपर्यन्त परोसैछ स्नेह जखन बटखारासँ-
नकली सभक दुलार लगैए से काकी से मामी की!
सोनित सेहो शराब बनै छै शासनके सनकी भट्ठी-
दियौ घटाघटि जे भेटए से फुसियाही की दामी की!
पोखरिक रखबारी पएबालए कण्ठी खालि बान्हि लिअ
फेर गटागटि घोँटने चलियौ से पोठिया से बामी की!
बान्हि लङ्गोटा कूदि गेल प्रेमर्षि सेहो अखाडामे
ढाहि सकल ने जुल्म-इमारत ओ जुआरि ओ सुनामी की


text:
निकिता ठुक्राल
निकिता ठुक्राल दक्षिण भारतीय चलचित्र क्षेत्रक एक अभिनेत्री तथा मोडल छी ।[१]
जीवनी[सम्पादन करी]
ठुक्रालक जन्म मुम्बईक एक पञ्जाबी परिवारमे भेल छल । ओ किसिनचन्द चेलाराम कलेज सँ अर्थशास्त्र विषयमे स्नातोकोत्तर उतिर्ण केनए अछि । सन् २००२ मे एक निर्देशकद्वारा कएल गेल अनुरोध पर ओ चलचित्र क्षेत्रमे आएल अछि ।
फिल्मोग्राफी[सम्पादन करी]
सन्दर्भ सामग्रीसभ[सम्पादन करी]
- ↑ "Full of beans", The Hindu (Chennai, India), २ अप्रैल २०११, मूलसँ १२ अप्रैल २०११-मे सङ्ग्रहित, अन्तिम पहुँच १३ सितम्बर २०११।


text:
१
किसानक पूजी
मंगल भोरे धान काटए गेल से दूपहरियामे घरपर अएल। घरपर अविते रौदेलहा धानक
दौनी लेल खोंह छिटि तैयारीमे मोस्तैज भऽ गेल।
जहिना सरकार लेल मार्च महिना हिसाव-किताव आ आमद-खर्चक होइत छै तहिना वनिया
लेल दिवाली, पंडित-पुरोहित लेल यज्ञ आ दूर्गापूजा तहिना गृहस्तक लेल अगहन। खन
धान काटू तँ खन धान तैयार करू, खन गहूमक खेत जोत-कोर करू तँ खन गाए-भैंस-बरदकेँ
सानी-कुट्टी लगाऊ। चन तरहक काज रहने मंगल परेसान रहैत छला।
साझू पहर मंगल जोगिन्दरक ओइठाम अागि तपैले गेल। गप-सप्प होमए लगलै। मंगल
बाजल- “हौ
जोगिन्दर भाय गप-सप्प कि करब, काजे ततेक ऐछ जे परेशान-परेशान रहैत छी। झरो फिरेक
फुरसत नै रहैत अछि। ताहूमे अगहनमे।”
जोगिन्दर बाजल- “एतेक परेशान होइक कोन काज छै आब तँ धान खेतक जेाताइसँ लऽ कऽ
दौनी तकक लेल थ्रेसर, ट्रेक्टर, गहूम बाउग करैले मशीन चन तरहक मशीन सभ भऽ गेलैहेँ।
तँए परेशान हेबाक कोनो जरूरत नै छै। एकटा कहबी छै जे पूत परदेश गेल देव पितर सभसँ
गेल। से नै ने करऽ दिमागसँ काज लएह। आ सभ दिस नजरि राखह।”
मंगल बाजल- “से
तँ ठीके कहै छहक। एकटा परेशानी रहए तब ने। लऽ दऽ कऽ एकटा बेटा ऐछ छोड़ा अवण्ड भऽ
गेल ऐछ। केतनो कहै छिऐ जे मन लगा कऽ पढ़-िलख जे दू अक्षरक बोध हेतो तँ अपने काज
देतो से करिते ने ऐछ। एकटा मोवाइल किन लेलकहेँ आ हरदम गीत-नादक पाछाँ अपसियात
रहैत अछि। कि कहब गहूमक बिआ 80 किलो एकटा कोठीमे रखने रही से की केलक तँ कखैन
ने कखैन सभटा बीआ बेच लेलक आ एकटा मोवाइल कीन लेलक। तुहीं कहऽ आब खेती केना करब
छौड़ा बदमास भऽ गेल।”
जोगिन्दर बाजल- “ई तँ बड़ खराब काज भेलै। जहन पूजिये चोरा कऽ बेच लेत तँ
कोनो परिवारकेँ गुजर-वसर आकि उनैत केना हेतै। एक कोठी अनाज तँ पूजी नै ने होएत
छै, पूजी तँ बीआक लेल जे राखल जाइत छै सएह ने होइत छै। जैसँ अधिक उपजा आकि आमदनी
होइ सएह ने पूजी भेल। जँ पूजीये कियो खा गेल तँ सभटा बस्तु खा गेल।”
मंगल खैनी झारैत आगू बाजल- “एक तँ रौदीक मारल छी दू बीघामे धान छल, उपरका खेतक धान तँ
मारल गेल, निचला खेतक धान किछु भेल। तैपरसँ छोड़ा बिए बेच लेलक। आब बीआ खरिदू
कि खाध खरिदू कि खेत जोताऊ। अही सबहक सोचमे परल छी।”
जोगिन्दर बाजल- “खएर परेशान हेबाक जरूरत नै छै। एकटा कहबी छै जे चिन्तासँ
चतुराइ घटे शोकसँ घटे शरीर, पापसँ लक्ष्मी घटे कह गये दास कवीर। तँए हमरा लगमे
गहूमक बीआ ऐछ परूकेँ साल उन्नत किसमक बीआसँ खेती केने छलौं। एक साल तकमे बीआ नै
ने खराब होइत छै। तँए जे बीआक जरूरत हेतह से हम दऽ देबह। जँ अपना लग नै टाका हूअए
तँ हम कहबऽ जे उन्नत किसमक बीआसँ खेती करह। खेतमे जँ हाल नै होइ तँ पटा कऽ खेती
करिहह। नै तँ धानोक खेती मारल गेल आ गहूमोक चलि जेतह। एकटा बात कहह जे
तरकारी-फरकारीओ सबहक खेती केने छह कि नै?”
“हँ, हौ भाय तरकारीमे आल्लू, मुरै आ फरकारीमे
कोबी, भाटा, टमाटरो सबहक खेती केने छी।”
जोगिन्दर- “से
तँ नीक बात छ, नै तँ ऐ बेरूका सन खराब समएमे लोक बौआइऐ कऽ ने मरैत। किसानक तँ
यएह सभ ने पूजी होइत छैक। समए-साल, आगाँ-पाछाँ देखि कऽ खेती-बारी करक चाही। जइसँ
कखनो मुँह मलीन नै हएत। तँए जे कहबिओ छैक मन हरखित तँ गाबी गीत।”
२
कलियुगक निर्णए
सतयुग-त्रेता बीत गेल छल। द्वापरक समए पुरा भऽ गेल छलैक। कलियुगक प्रवेश हुअए बला छलैक। कलियुग अपन राज-पाट चलैबा लेल सोचि रहल छल। बिचेमे तीनू युगक देवता सभ कलयुग लग आबि हाथ जोड़ि ठाढ़ भऽ गेला आ कलियुगो हाथ जोड़ि ठाढ़ भेल। जखन विचार-विमर्श शुरू भेलै तँ तीनु युगक देवता सभ कहलखिन- “हम सभ तँ कहुना तीन युगक राज-पाट चलेलौं आब अहाँक पारी अछि तेँ चिन्तालमे छी जे अहाँ कोना कऽ राज-पाट चलाएव। किएक तँ हमसभ देवासुर संग्राम, वृतासुर संग्राम कोन-कोन ने केलौं। स्व र्ग-नरकक फेरा सभ केलौं। मुदा लोक सभ आर उडण्डँ होइते गेल। अहि लेल अहाँ लग एलौं। अपने कोना चलाएव।”
कलियुग बजलाह-
“हे देवगण, हम अहाँ सभ जकाँ फाइल नहि राखब मुन्सीँ पेसकार नहि राखब हम फैसला
तुरंते हेतै। जे जेहन काज करता तकर भोग हुनका तुरंते भेटतै। अगुआएल-पछुअाएल जनमक
फेरा नहि राखब। स्वनर्ग-नरकक फेरा नहि रहए देबै।”
तीनू युगक देवता
कलियुगक विचार सुनि गुम्मग भऽ गेला। फेर कलियुग बजलाह- “हम कृष्ण क किछु अंश
लए कऽ चलब आ लोक सभकेँ कहबै जे ‘कर्म किए का फल की इच्छाम मत करना इंसान, जेसा
कर्म करेगा वैसा फल देगा भगवान।”
ई सुनि तीनू युगक
देवता अपन-अपन लोक विदा भऽ गेलाह।
गाम- बेरमा
भाया- तमुरिया
जिला- मधुबनी
(बिहार)


text:
Saturday, June 8, 2013
भूख
ब्रेकिंग न्यूज | हिंदी सिनेमाक मशहूर अदाकारा ज ख फाँसी लगा कए आत्महत्या कए लेली |
टी भी देखैत हमर आठ बर्खक भतीजाक नेनपनसँ भरल प्रश्न, “बड़का बाबू ई आत्महत्या की होइ छैक |”
“बेटा, अप्पन जीवनकेँ कोनो ने कोनो बिधिसँ खत्म केनाइ |”
“मुदा बड़का बाबू, लोक अप्पन जीवनकेँ खतमे किएक करै छै ?”“बेटा, जखन कोनो मनुखक भूख एतेक बढ़ी जाइ छैक की ओकरा शांत नहि कएल जा सकै तँ ओकर परिणति अंततः आत्महत्याक रूपमे होइ छैक |” मासूम अबोध नेनाक समक्ष हम ई फिलोसफी दए तँ देलहुँ मुदा एकरा ओ अबोध की बुझत | जखन मशहूर अदाकारा ज ख नहि बुझि पएलीह | हमहूँ बुझलहुँ कतए बस बेलूनक हबा जकाँ ई शव्द कतहुँसँ हमर मुँहसँ बहरा गेल |
Subscribe to: Post Comments (Atom)


text: मधुबनी । पूर्व- मध्य रेलवे समस्तीपुर क मंडल रेल प्रबंधक आरके जैन कहला जे मधुबनी रेलवे स्टेशन क पहचान बनत मिथिला पेंटिग्स । स्टेशन कए मिथिला पेंटिग्स से एहि तरह सजाओल जाएत जे स्टेशन पहुंचति धरि यात्री मिथिला पेंटिग्स क आकर्षक छटा से रूबरू भए सकत । ई गप सोमदिन स्थानीय रेलवे स्टेशन पर मिथिला पेंटिग्स कार्य प्रारंभ कार्यक्रम क उद्घाटन मौका पर कहलथि । श्री जैन कहलथि जे मधुबनी रेलवे स्टेशन कए पूरा तरह मिथिला पेंटिग्स से संवारवाक लेल स्थानीय कलाकार कए रेलवे द्वारा संसाधन मुहैया कराओल जाएत । उत्कृष्ट पेंटिग्स क कलाकार कए रेलवे दिस स सेहो प्रोत्साहित कैल जाएत । मिथिला पेंटिग्स स जुड़ल कैकटा संस्था क संचालक वा कलाकार क मौजूदगी मे करीब एक दर्जन कलाकार द्वारा प्लेटफार्म क दिवार पर मिथिला पेंटिग्स बनेबाक काज शुरु कैल गेल । मिथिला पेंटिग्स क प्रसिद्ध संस्था ग्राम विकास परिषद क सचिव षष्ठीनाथ झा बतेलथि जे प्लेटफार्म क दिवार क अलावा स्टेशन परिसर कए करीब तीन महिना क अंदर पेंटिग्स क काज पूरा कए लेल जाएत । एहि मौका पर डीआरएम श्री जैन दिस स स्टेशन पर यात्री सुविधा, सुरक्षा व सफाई क स्थिति का जायजा लेलक । मौका पर अधीक्षक जगदम्बा प्रसाद, वाणिज्य अधीक्षक मो. कबीर आलम, सहायक अनिल कुमार, स्वर्णिम कुमार सहित आन लोग मौजूद छल ।


text:
नेटफ्लिक्स
नेटफ्लिक्स एकटा अमेरिकी कम्पनी छी, जे उपयोग अनुसारक इन्टरनेटक माध्यम सँ लोकके मिडिया उपलब्ध कराबैत अछि । ई अस्ट्रेलिया[१], न्यू ज़ीलैंड, दक्षिण अमेरिका, जापान, उत्तर अमेरिका, आ यूरोपक किछ भाग जेना डेनमार्क, फ्रान्स, जर्मनी, नेदरल्याण्ड, नर्वे, स्वीडेन, फिनल्याण्ड, स्विट्जरल्याण्ड, अस्ट्रिया, बेल्जियम, लक्जेम्बर्ग, आयरल्याण्ड, स्कटल्याण्ड आ इङ्ल्यान्डमे उपलब्ध अछि ।[२] ई अमेरिकामे डिभिडीके माध्यमसँ पठाओल जाइत अछि । एकर निर्माण सन् १९९७ मे क्यालिफोर्नियामे कएल गेल छल । ई सदस्यता सेवा सन् १९९९ मे शुरू केलक । सन् २००९ मे ई कुल १,००,००० शीर्षकमे डिभिडी प्रदान करि लागल ।
इतिहास[सम्पादन करी]
ई कम्पनी पहिलेसँ सेहो प्योर सफ्टवेयर नामक कम्पनीमे कार्य करि चुकल अछि।


text:
'मोनक चिड़ैया' प्रसिद्ध गायक, कवि ओ गीतकार विजय इस्सर जीक 46 गोट पद्यक संग्रह छनि जे 2019 मे प्रकाशित भेल रहनि. ई संग्रह कविता ओ गीत दू भाग मे बांटल अछि जाहि मे 21 गोट कविता आ शेष गीत अछि.
कवि देश मे व्याप्त भ्रष्टाचार, लूटि, बइमानी आदि सं दुखी छथि आ चुप्प रहब कठिन लागि रहल छनि. एहि स्थितिक विरुद्ध देशवासी कें ललकारा दऽ रहल छथि. मिथिलाक समृद्ध अतीत मुदा बिलटल वर्तमान सं दुखी कवि फराक मिथिला राज्य चाहैत छथि. जखन अधिकांश मनुक्ख जीबैत लहास सन हो तऽ प्रजातंत्र सं प्रजा अलोपित हेबे करताह. मिझाएल दीपक माध्यमे कवि धैर्य, विश्वास, जिजीविषा ओ कर्तव्यक प्रति अपन प्रतिबद्धता व्यक्त करैत छथि.
समाज, संस्कृति ओ भाषाक लेल वचनवीर ओ कर्तव्यविमुख मैथिलक मानसिकता पर सेहो कवि चोट करैत छथि. मनुक्खक संसार छोट भेल जा रहल छै. तथापि कवि आसक दीप जरओने मिथिलाक महात्म्य गबैत छथि. नेताजीक कुकुर बीमार पड़लै, इंटरनेट आ मैथिल कें विषय बना समकालीन राज ओ समाज पर चिक्कन व्यंग्य केने छथि.
कविक मन मे मिथिला आ मैथिलीक हेतु अगाध श्रद्धा छनि. एहि प्रसंग कइएकटा गीत ओ कविता अछि. कवि मिथिला वर्णन करैत, मैथिलीक विशिष्टता कहैत, जागरण गीत गबैत मातृभाषा ओ मातृभूमिक विकासक लेल मैथिल सं बेर-बेर निहोरा करैत छथि. संग्रह मे एकटा युगल प्रेमगीत सहित आरो कएटा कोमल भावक सुन्दर गीत अछि.
कवि स्वयं गबैया छथि. तैं गीत सभ तऽ बेस उजियाएल छन्हिए, जे, अधिकांश कविता सेहो गेय छनि. कविक एहि पहिल संग्रहक स्वागत करैत हिनका बधाइ ओ शुभकामना!


text:
> उचित नाम 'ओरिजनल काम', मैलोरंग मोहलक दर्शक कें
नव दिल्ली. मैथिली भोजपुरी अकादमी, दिल्लीक तत्त्वावधान मे मैथिली नाटकक अग्रणी संस्था मैलोरंग (मैथिली लोक रंग) द्वारा आयोजित नाटक "ओरिजनल काम" केर मंचन शनिदिन १३ अक्टूबर २०१२ कें सफलतापूर्वक सम्पन्न भेल. मैथिलीक सुप्रसिद्ध नाट्यकार महेन्द्र मलंगिया लिखित आ प्रकाश झा निर्देशित ई नाटक मुख्यतः ग्रामीण परिवेश पर आधारित छल जकर भाखा ठेंठ मैथिलीक संग संग हिन्दी आ अंगरेजीक मिश्रण जेना कि एकटा सामान्य आ कम पढ़ल लिखल समाज मे प्रयुक्त होइत अछि आ एहि नाटकक माध्यमे ओरिजनल काम स' अभिप्राय छै सबस' बेसी महत्त्वपूर्ण काज अर्थात कोन समय पर कोन काज केर प्राथमिकता देल जाय. हास्य व्यंग्य स' परिपूर्ण एहि नाटकक एक-एक संवाद, एक-एक दृश्य आ एक-एक क्षण सुरताल ग्राउंडक मुक्ताकाश दर्शक दीर्घा मे उपस्थित समस्त नाटक प्रेमी के बेर-बेर थपड़ी बजब' लेल बाध्य करैत छल.
मैलोरंग रंगमंडलक अनुभवी आ माँजल कलाकार लोकनिक मंचोपस्थिति मुख्य आकर्षण छल जाहि मे मैथिली फिल्म आ मंच के बहुचर्चित कलाकार मुकेश झा, अनिल मिश्रा, ज्योति झा, सोनिया झा, राजीव मिश्रा, संतोष कुमार, प्रवीण कश्यप, अमरजीत राय, रॉकस्टार झा, दीपक ठाकुर, राधाकान्त, अमित अकेला, नीरा झा आदि कलाकार सभ अपन प्रभावी अभिनय स' दर्शक पर अमिट छाप छोड़' में सफल रहलाह.
> फेर मुंह दूसि गेल उद्घोषक
> फेर मुंह दूसि गेल उद्घोषक
नाटक प्रारंभ हेबा स' पूर्व अकादमी द्वारा नियोजित उदघोषक द्वारा मंच संचालन मे अनेकानेक भूमिका पर प्रकाश देबाक दरम्यान कतहु मैथिली भाखाक प्रयोग नहि भेल. किछु दर्शक एहि बात पर असन्तुष्टि व्यक्त करैत ठाढ़ भ' क' जखन विरोध केलनि त' संचालक महोदय निरुत्तर होइत तत्काल मंच छोडि अपन स्थान ध' लेलाह आ हुनक कहब छलनि हम एहि प्रकारक विवाद मे पड़ब उचित नहि बुझैत छी. एहि स' दू टा बात त' साफ़ अछि या त' मैथिलीक मात्र नामक उपयोग कैल जा रहल अछि भोजपुरी कें आँगाँ बढब' लेल वा नहि त' मैथिली भाषाक महत्त्व स' अवगत करब' मे अकादमी मे उपस्थित हमर मैथिली केर प्रतिनिधित्त्व केनिहार सदस्य लोकनि असमर्थ छथि नहि जानि कोन एहन बाध्यता छनि.
(Report/Photo: मनीष झा 'बौआभाइ')
Tags: हालचाल


text:
Wednesday, April 11, 2012
भगवान :: जगदीश मण्डल
भगवान
सिद्ध पुरुष भऽ कबीर प्रख्यात भऽ गेल छलाह। दूर-दूरसँ जिज्ञासु सभ आबि-आबि दर्शनो करैत आ उपदेशो सुनैत छल। मुदा कबीर अपन बेवसाय- कपड़ा बिनब नै छोड़लनि। कपड़ो बिनथि आ सत्संगो करथि। एकटा जिज्ञासु कबीरक बेवसाय देखि पुछलकनि- “जाधरि अपने साधारण छलौं ताधरि कपड़ा बिनब उचित छल मुदा आब तँ सिद्ध-पुरुष भऽ गेलिऐक तखन कपड़ा किअए बिनै छी?”
जिज्ञासुक विचार सुनि मुस्कुराइत कबीर उत्तर देलखिन- “पहिने पेटक लेल कपड़ा बिनैत छलौं। मुदा आब जन-समाजमे समाएल भगवानक देह झपैले आ अपन मनोयोगक साधनाक लेल बिनैत छी।”
एक्के काज रहितो दृष्टिकोणक भिन्नताक उत्पन्न होइबला अंतरकेँ बुझलासँ जिज्ञासुक समाधान भऽ गेलनि।
Subscribe to: Post Comments (Atom)


text:
चौबटियाक सिंगल पीअरसँ लाल होइत-होइत एकटा फटफटियाबला जोरसँ बिरेक मारलक आ थम्हैत-थम्हैत ओ रुकबाक निर्धारित उरजा चेन्हकेँ पार कऽ गेल। तखने एक गोट सिपाही अएलै आ जुरमानाक रसीदबला जिल्द बहार करैत ओकरासँ लाइसेंस मँगलकै। फटफटियाबला क्षमा याचना करैत कहलकै जे ओकर गाड़ी बड्ड तीव्र गतिमे छलै आ तैँ जोरसँ बिरेक मारलाक बादो चेन्हसँ आगाँ घुसुकि आयल। ओ फटफटियाकेँ चेन्हक पाछाँ घीचि अनलक। एम्हर ई सिपहिया ओकरासँ जुरमाना लेबऽपर बिर्त। कि ताबतेमे एकटा पुलिसक जीप सेहो ओहि चेन्हकेँ पार कऽ सिंगलपर अटकलै। आ एहि सिपाहीपर फटफटियाबलाक अनुनयक कोनो प्रभाव नै। एकाएक ओ फटफटियाबला ताओमे आबि गेल, बाजल जे पहिने एहि पुलिस-गाड़ीसँ जुरमाना असूलह, तखने हमहूँ देबह। कानून सभक लेल एक्के छै। एतबा सुनितहि ओहि सिपहियाक मूह अपने सनक भऽ गेल छलै।
Friday, April 6, 2012
मिथिलेश कुमार झा- विहनि कथा- कानून
चौबटियाक सिंगल पीअरसँ लाल होइत-होइत एकटा फटफटियाबला जोरसँ बिरेक मारलक आ थम्हैत-थम्हैत ओ रुकबाक निर्धारित उरजा चेन्हकेँ पार कऽ गेल। तखने एक गोट सिपाही अएलै आ जुरमानाक रसीदबला जिल्द बहार करैत ओकरासँ लाइसेंस मँगलकै। फटफटियाबला क्षमा याचना करैत कहलकै जे ओकर गाड़ी बड्ड तीव्र गतिमे छलै आ तैँ जोरसँ बिरेक मारलाक बादो चेन्हसँ आगाँ घुसुकि आयल। ओ फटफटियाकेँ चेन्हक पाछाँ घीचि अनलक। एम्हर ई सिपहिया ओकरासँ जुरमाना लेबऽपर बिर्त। कि ताबतेमे एकटा पुलिसक जीप सेहो ओहि चेन्हकेँ पार कऽ सिंगलपर अटकलै। आ एहि सिपाहीपर फटफटियाबलाक अनुनयक कोनो प्रभाव नै। एकाएक ओ फटफटियाबला ताओमे आबि गेल, बाजल जे पहिने एहि पुलिस-गाड़ीसँ जुरमाना असूलह, तखने हमहूँ देबह। कानून सभक लेल एक्के छै। एतबा सुनितहि ओहि सिपहियाक मूह अपने सनक भऽ गेल छलै।
Posted by Unknown at 9:06 AM
Labels: मिथिलेश कुमार झा
Subscribe to: Post Comments (Atom)


text:
अस्वान बाँध
अस्वान बाँध, सन् १९६० सँ विशेष रुप सँ अस्वान उच्च बाँध एक तटबन्धीय बाँध छी जे सन् १९६० सँ सन् १९७० कऽ बीच इजिप्टक अस्वान शहर भऽ प्रवाह होमएवला नाइल नदीकें बीचोबीच बनाएल गेल अछि। ई बाँधक उच्च महत्वक कारण सन् १९०२ मे प्रारम्भिक रुप सँ बनाएल गेल अस्वान निम्न बाँधक महत्वपूर्णता ओझल भऽ गेल अछि। निम्न बाँधक निर्माण आ एकर अधिकतम उपयोग तथा सफलताकें आधार पर सन् १९५२ मे भेल मिश्र क्रान्तिक बाद उच्च बाँधक निर्माण ई देशक सरकारक एक महत्वपूर्ण उद्देश्य बनि गेल। बाढ़िकें बेहतर ढङ्ग सँ नियन्त्रित करवाक क्षमता, सिचाईकें लेल पानिक भण्डारण बढ़ेवाक क्षमता आ बिजली उत्पन्न करवाक क्षमता देख उच्च बाँध निर्माणकें मिस्र सरकार नियोजित औद्योगिकीकरणक लेल महत्वपूर्ण मानलक। उच्च बाँधक निर्माण पूर्ण भेलाक बाद इजिप्टक अर्थव्यवस्था आ संस्कृति पर महत्वपूर्ण प्रभाव पड़ल अछि।
इतिहास[सम्पादन करी]
अर्थव्यवस्था[सम्पादन करी]
सन्दर्भ सामग्रीसभ[सम्पादन करी]
- ↑ "Aswan High Dam", Carbon Monitoring for Action, २०१५-०१-१५-कऽ मूल रूप सङ्ग्रहित, अन्तिम पहुँच २०१५-०१-१५।
|dead-url=प्यारामिटर ग्रहण नै केलक (सहायता)


text:
प्रिय पाठक वृन्द ,
श्रृंगार आ भक्तिक अद्भुत संतुलन स्थापित कयनिहार रससिद्ध कवि विद्यापति एक कालजयी रचनाकार छाथि । ई मैथली में जतेक पदक रचना कयलनि सभ संगीतक सुर-लय स बान्हल अछि । कोहबर घरसं लअ मंदिर धरि विद्वान स मुर्ख धरि सबहक बीच हिनक गीत (पद ) समान रूप स सम्मानित अछि ।
विद्यापति नचारी त आहां सुननहि हैब । तांडव नृत्य पर आधारित एही गीत में गोरी महादेव स कहैत छथि ज़े आई हम निश्चय कैने छि जै आंहक नाच देखी प्रसन्न होयब मुदा शिव नाचबा में अपन असमर्थता गौरी कें कहैत छथि ज़े हम कोना नाचब ? नाचबा में चारी गोट बाधा अछि ।
आप भी अपने गांव की समस्या घटना से जुड़ी खबरें हमें 8677954500 पर भेज सकते हैं... BNN न्यूज़ के व्हाट्स एप्प ग्रुप Join करें - Click Here


text:
कवि ओ गीतकार कामेश्वर झा 'कमल' जीक पहिल कविता संग्रह छनि 'बाट एकपेरिया' जे 2015 मे ज्ञानदीप प्रकाशन, मधुबनी सं प्रकाशित भेल छनि. कमलजी मिथिलादीप, मधेपुर, मधुबनीक निवासी छथि आ कोलकाता मे रहैत छथि. प्रस्तुत संग्रह मे हिनक 49 गोट कविता छनि। हिनक कविता सभ शब्द चयन, प्रवाह, शैली, संप्रेषण आदिक स्तर पर फराक सं चीन्हल जा सकैत अछि. संग्रहक कविता सभ मे कवि देश ओ समाजक विभिन्न विडम्बना, प्रकृति, गाम, मानवता आदिक चर्चा केने छथि. किछु कविता मे व्यंग्य सेहो बेस सुतरल छनि.
ई एक दिस संस्कृति मे होइत क्षरण, दुर्बल होइत जड़ि, खसैत राजनीतिक स्तर, स्वार्थ, बेटीक बाप केर लाचारी, आपसी कलह, स्वाधीनताक बाद जनताक टूटल सपना, जन-बनिहारक दुर्दशा, समाज मे व्याप्त विडम्बना, महगी, मैथिलीक नाम पर होइत स्वार्थसिद्धिक खेल, आतंकवाद, संवेदनहीनता आदि वर्तमान विडम्बना सभ कें अपन विषय बनओने छथि तऽ दोसर दिस प्रकृतिक मोहक रूप, प्राकृतिक प्रकोप, मानव हृदयक प्रेम आदि सेहो हिनक कविता मे अपन महत्वपूर्ण स्थान बनओने अछि. मैथिलीक लेल सर्वाधिक महत्वपूर्ण अछि जे वीररसक कविता आ प्रयाण गीतक शैली मे ओजपूर्ण कविता पाठक कें अपन कर्तव्यक प्रेरणा देइत अछि. कवि गाम कें नगर सं बेसी महत्वपूर्ण मानैत छथि आ से एखुनका परिस्थिति मे एकदम सटीक लगैत अछि.
कमलजी देशक 'अतिथि देवो भव:' केर महान परंपरा आ देश कें भेल तकर कटु अनुभवक सेहो चर्चा करैत प्रकारांतर सं देशवासी कें भूत सं सीखैत भविष्यक प्रति साकांक्ष करैत छथि. हिनक ध्यान देश मे गरीबक कल्याणक नाम पर चलैत योजना आ ताहि मे लागल घून पर सेहो गेल छनि. एहि सभक संगहि कवि भविष्यक प्रति निराशा कें छोड़ि आशा ओ विश्वासक संग संसारक अगुआएल समाज सं प्रेरणा लऽ आपसी एकता बढ़ा आगां बढ़बाक आवाहन करैत छथि.
कहल जा सकैए जे कमलजीक 'बाट एकपेरिया' कविताक राजपथ सं जा मिलैत अछि जाहि मे समाज, देश ओ मानवताक कल्याणक अभिलाषा अछि. समस्त कविता पढ़बा आ मनन करबा जोगर अछि, सहज आ सरल अछि. सामान्य सं सामान्य पाठक सभटा कविता बुझि सकैत छथि. टाका दामक ई संग्रह अवश्य पढ़ल जेबाक चाही.
— मिथिलेश कुमार झा
पोथी मंगेबाक हेतु संपर्क : कामेश्वर झा 'कमल' - 94344 85762


text:
मंगरौनी,मधुबनी-मनीष चंद्र मिश्रः अप्पन मिथिला में ऐतिहासिह धरोहरक कमी नइ अछि। समूचा विदेह क्षेत्र सांस्कृतिक आ पौराणिक रूप सं विश्वक पटल पर बड्ड महत्व राखइत अछि। मिथिला के अनुपम धरोहर सभ सं परिचय के क्रम में चलि आई दर्शन करी मधुबनी जिलाक मंगरौनी गामक एकटा पौराणिक मंदिर के। अहि मंदिर के खास बात इ अछि जे अहि मंदिर में भगवान महाकालक 11हो अवतारक दर्शन भ जाइत अछि।
मंगरौनी में अवस्थित अद्भुत एकादश शिवलिंग
स्थानीय लोकसभ मानैत छथि जे शिव के एहन अजगुत मंदिर संसार में दोसर ठाम कतौ नइ अछि। भगवान शिव के देवाधि-देव कहल जाइत छैन्हि आ हुनकर 11हो टा रूपक दर्शन कराबह बला अई मंदिर के श्री एकादश रूद्र महादेव मंदिर के नाम से ख्याति प्राप्त अछि।
कांचीपीठ के तत्कालीन शंकराचार्य जयेंद्र सरस्वती जी सेहो अइ मंदिर के देख आश्यर्य प्रकट केलाह आ एहन अद्भुत शिवालय के अद्वितीय होबाक बात कहला। शंकराचार्य साल 1997 में मंगरौनी आयल रहथि। मंदिरक पुजारी कहला जे बीच में किछु समय के लेल शिवलिंग के आकार आ बनावट में लगातार परिवर्तन देखल गेल। शिवलिंग के बनावट के कखनो भगवान राम त कखनो हनुमान जेना त कखनो पहाड़, गणेश आदि रूप में परिवर्तित होइत देखलथि। और ई प्रक्रिया एखनो धडि़ जारी अछि।
सभ सोमवारी क अइ मंदिर में विराट पूजा के आयोजन कायल जाइत अछि। कहल जाइ छै जे पूजा के बाद महाप्रसाद के ग्रहण केला के बाद शिवभक्त के सब कष्ट दूर भय जाइत छैन्हि। भगवान शिव के अहि अनूपम रूपक दर्शनक लेल दूर दराज स भक्त आइब भोला बाबा सं आशीर्वाद मांगइत छथि।
एकादश शिव लिंग केर स्थापना तांत्रिक मुनिश्वर झा साल 1953 में केने रहैथ। शिवलिंग के निर्माण कारी रंगक ग्रेफाईट पत्थर सं भेल छई। महादेवक स्थापना केनिहार बाबा मुनिश्वर झाक समाधी मंदीरक प्रांगणे में छैन्हि। संगहि मंदिर परिसर में सरस्वती, पार्वती, विष्णु आदि के मंदिर सेहो बनाउल गेल अछि।


text:
निर्मला पन्त के बलात्कार आओर हत्या प्रकरण
२७ जुलाई २०१८ के दिन, नेपालक कञ्चनपुरक १३ वर्षीय बालिका निर्मला पन्त के केत्तारी के खेत में ओकर घर के लग में ही बलात्कार आओर हत्या करि देल गेल छल, किया कि ओ एक दिन पहिने बेपत्ता भ गेल छल। घटनाक खबर सामाजिक सञ्जाल पर भाइरल भ गेल आओर व्यापक निन्दा सेहो भेल। सरकार आओर पुलिस पर दबाव बनावे के लेल, घटना भेलाक बाद के दिनसभमें आओर महिनासभमें पूरे देश में विभिन्न न्याय अभियान आओर उग्र विरोध प्रदर्शन आयोजित कएल गेल । २० अगस्त के दिन कञ्चनपुर पुलिस कार्यालय एक गोटे संदिग्ध व्यक्ति के पेश केनए छल। मुद्दा, स्थानीय लोगसभ ओकरा अपराधी मानए सँ अस्वीकार करि देनए छल आओर पुलिस पर आरोप लगावैत ओकर रिहाई के माँग केलक। [१]
पन्त के शरीर नग्न पाओल गेल छल, आओर शव परीक्षण भेलाक बाद निष्कर्ष देल गेल जे ओकर साथ में बलात्कार कएल गेल छल आओर मृत्यु के कारण "मृत्यु के लेल अग्रणी थ्रोटलिङ्ग एस्फिक्सिया" के रूप में उद्धृत कएल गेल छल। स्थानीय पुलिस आओर अपराध अनुसन्धान ब्यूरो (CIB) के एकटा टीम द्वारा कएल गेल पहिल अनुसन्धान एकर तरिका आओर आचरण के लेल व्यापक आलोचना केनए छल।[२]
घटनासंपादित करें
२६ जुलाई २०१८ के दिन, नौ कक्षा में अध्ययनरत छात्रा, भीमदत्तनगर-२ के निर्मला पन्त, अपन साथी (परिवार के नाम: बम) के घर पर अध्ययन करवाक लेल घरसँ चलि गेल।[३] माइ रिपब्लिक बतौलक जे ओ अपन घर सँ डेढ किलोमिटर के दुरी पर बम के घर में गेल, लगभग ११ बजे, आओर ओतय् तीन घण्टा बितौलक।[४][५] [४]ओ लगभग ३ बजे घर के लेल चलि गेल। मुद्दा फिर्ता नै आएल घर। पन्त के परिवार स्थानीय पुलिस स्टेशन में एकटा बेपत्ता व्यक्ति के शिकायत दर्ज करवाक प्रयास केलक, मुद्दा अगला दिन फेरसँ आबै के निर्देश देल गेल। शुक्रदिन, २७ जुलाई २०१८ के दिन, पन्त के शव बम के घर सँ लगभग ५०० मिटर के दुरी पर भीमदत्तनगर -१ में निम्बुखेडा में एकटा केत्तारी के खेत में नग्न अवस्था में मिलल छल।
अनुसन्धानसंपादित करें
पन्त के शव सडक के किनारा में केत्तारी के खेत में ओकर साइकल खोजए के क्गेरम में भेटल छल। प्रारम्भिक अनुसन्धान के आधार पर, स्थानीय पुलिस बतौने छल जे ओकर बलात्कार के बाद हत्या करि देल गेल छल। CIB (क्राइम इन्भेस्टिगेसन ब्यूरो) के टीम, पुलिस उपरीक्षक (DSP) अङ्गुर जी.सी. घटना के चारि दिन के बाद कञ्चनपुर पहुँचए पर अनुसन्धान शुरू केनए छल। कञ्चनपुर पुलिस आओर CIB के टीम, संदिग्ध के रूप में, एक गोटे ४१ वर्षीय स्थानीय व्यक्ति के नाम लेनए छल, जेकरा पूर्व में अपन जीजा के हत्या के लेल नौ साल के जेल के सजा सुनाएल गेल छल, ओकरा पर शङ्का केनए छल।
पुलिस दाबी के साथ केलक जे ओ संदिग्ध पुछताछ के बीच में बहुतरास बेर अपराध स्वीकार केलक। १२ सितम्बर के दिन ओकर डीएनए के पीडित के डीएनए के नमुना सँ मेल नै होए सँ बाद में ओकरा छोडि देल गेल छल। पन्त के परिवार सहित स्थानीय लोग सभ हिंसक आन्दोलन कएल गेल ई आरोप लगावैत जे असली दोषी के बचावे के लेल पुलिस द्वारा निर्दोष व्यक्ति के दुर्भावनापूर्ण तरिकासँ फसाओल गेल अछि। बाम बहीनसभ, पन्त के सहेली आओर ओकर बहिन के २३ अगस्त २०१८ के दिन में प्रदर्शनकारी के मांग के आधार पर गिरफ्तार कएल गेल; ओ दुनु गोटे के जिला अधिवक्ताके कार्यालय के साथ कानूनी परामर्श के बाद छोडि देल गेल। पन्त कऽ सहेली के एही शर्त पर रिहा कएल गेल जे ओ स्वयम् के पुलिस के आगा पेश करै, जखन कि ओकर बहिन के ३०,००० रुपैया के जमानत पर रिहा कएल गेल छल।
कारागार प्रबन्धन विभाग के महानिर्देशक हरि प्रसाद मैनाली ई घटना के जाँच के लेल नेपाल सरकार द्वारा २३ अगस्त २०१८ के दिन, एकटा समिति के गठन केलक। कञ्चनपुर के पुलिस प्रमुख, पुलिस उपरीक्षक (एसपी) दिल्ली राज विष्ट आओर मुख्य जिला अधिकारी (सीडीओ) कुमार बहादुर खड्का के काठमाण्डौ बुलाओल गेल, आओर ओसभ के पर जगह नवका अधिकारीसभ के नियुक्त कएल गेल। ई घटना के कारण गृह मन्त्रालय द्वारा डीएसपी ज्ञान बहादुर सेठी आओर अङ्गुर जीसी, इन्स्पेक्टर एकेन्द्र खड्का आओर जगदीश भट्ट आओर सहायक उप-निरीक्षक (एएसआई) राम सिंह धामी के निलम्बित करि देल गेल। १७ सितम्बर २०१८ के दिन, मामला के जाँच में ओकर भागीदारी पर नौ पुलिस अधिकारी सँ पूछताछ कएल गेल, जाहीमें एसपी दिल्ली राज विष्ट शामिल छल। मुद्दा, वीरेन्द्र के.सी. जाँच के कमजोर करवाक कोशिश करि रहल समूह सँ खतरा होए के आश्वासन दैत गृह मन्त्रालय के जाँच प्यानल के छोडि देलक। नेपाल पुलिस के प्रवक्ता के अनुसार, एसएसपी शैलेश थापा क्षेत्री, एसपी विष्ट, हुनकर बेटा आओर भीमदत्त के मेयर के भतीजा सँ डीएनए नमुना लेल गेल छल, साथ में पीडित के योनी स्वाब के सेहो जाँच के लेल आगा रखल गेल छल, मुद्दा दुनु गोटे में सँग कोनो के नमुना नै मिलान भेल। १७ सितम्बर २०१८ के दिन, नेपाल पुलिस द्वारा DIGP (डेप्युटी इन्स्पेक्टर जनरल अफ पुलिस) धीरू बस्नेत के अगुवाई में SSP उत्तम सूबेदार के नेतृत्व वाला पूर्व जाँच कमिटी के बदलि के लेल एकटा नवका जाँच समिति के गठन कएल गेल छल। ओ दिन, प्रधानमन्त्री खड्ग प्रसाद शर्मा ओली दावा केनए छल जे स्थानीय पुलिस जाँच सँ बाहर भऽ गेल छल। ओ अनुमान लगौलक जे या तँ पुलिस जाँच के विफल करि देनए छल या जाँच में गलती छल। एही मामला में केन्द्र सरकार के ध्यान आकर्षित करवाक लेल पन्त परिवार बस सँ ३५ घण्टा के यात्रा करि के काठमाण्डौ धरि आएल छल। ओली, पन्त परिवार के आश्वासन दैत कहलक् जे अपराधी पर मुकदमा चलाओल जाएत् आओर ओकर पैसा, शक्ति, पद वा प्रभाव के बावजूद ओकरा दण्डित कएल जाएत्।
१८ सितम्बर २०१८ के दिन, कञ्चनपुर पुलिस प्रमुख एसपी कुबेर कठयात स्वीकार केलक जे कोनो ठोस सबूत नै छल, आओर जाँच जारी छल। सरकार पहिने पीडित के लाश के खोज के बाद स्थानीय जाँच पुलिस द्वारा सबूतसभ के नष्ट करवाक कारण एकटा जाँच समिति के गठन केनए छल। डीआईजी धीरू बस्नेत, जिनका एकटा नौ सदस्यीय जाँच समिति के प्रमुख अधिकारी नियुक्त कएल गेल छल, नवका जाँच के लेल १६ सितम्बर २०१८ में कहल गेल जे जाँच नवका तरिका सँ शुरू कएल जाएत्।
डीएनए परीक्षणसंपादित करें
प्रतिक्रिया आओर विरोधसंपादित करें
सार्वजनिक विरोध प्रदर्शनसंपादित करें
सन्दर्भ सामग्रीसभसंपादित करें
- ↑ "निर्मला हत्या प्रकरण : चार प्रतिवेदन बने, हात लाग्यो शून्य", www.onlinekhabar.com (Nepaliमे), अन्तिम पहुँच २०१९-०७-०७।
- ↑ "निर्मला पन्त हत्या प्रकरण : सरकारले सार्वजनिक गर्यो प्रतिवेदन (पूर्णपाठ)", www.ratopati.com (Nepaliमे), अन्तिम पहुँच २०१८-१०-०७।
- ↑ "Everything you should know about the Nirmala Pant rape and murder case", kathmandupost.com (Englishमे), अन्तिम पहुँच २०१९-१२-०९।
- ↑ ४.० ४.१ "Teenager raped and killed in Kanchanpur"।
- ↑ "Kanchanpur tense after girl's rape, murder"।


text:
काठमांडू : नेपाल मे संविधानसभा लेल भेल मतदानक परिणाम सामने आबि रहल अछि। नेपाली कांग्रेस मे लोक एक बेर फेर विश्वास देखेलक अछि जखनकि पहिल संविधानसभा लेल भेल चुनाव मे सबस पैघ पार्टी क रूप मे जीतल यूसीपीएन एम कए एहि बेर तेसर स्थान प्राप्त भेल अछि। पार्टी क हालत एहि स पता चलैत अछि जे ओकर सबस पैघ नेता प्रचंड दू ठाम स मैदान मे छलाह, जाहि मे स एक ठाम ओ चुनाव हारि गेलाह अछि। यूनीफाइड सीपीएन-माओवादी क अध्यक्ष पुष्प कमल दहल प्रचंड कए आइ संविधान सभा लेल भेल चुनाव मे नेपाली कांग्रेस क उम्मीदवार राजन केसी स हारि गेलाह । काठमांडो निर्वाचन क्षेत्र 10 स उम्मीदवार राजन कए 20,392 मत भेटल, जखनकि प्रचंड क नाम स प्रसिद्ध पुष्प कमल दहल कए 12,852 मत भेटल। एहि सीट स चुनाव लडि रहल तेसर उम्मीदवार सीपीएल-यूएमएल क सुरेंद्र मानंधर कए 13,615 मत भेटल। प्रचंड 2008 मे एहि सीट स पैघ अंतर स जीतल छलाह। तखन राजन हुनकर निकटतम प्रतिद्वंद्वी छलाह। प्रचंड सिराहा निर्वाचन क्षेत्र 5 स सेहो उम्मीदवार छथि जतए मतगणना मे ओ आगू चलि रहल छथि। एहि स पहिने प्रचंड क पार्टी संविधान सभा क चुनाव क शुरुआती परिणाम मे तेसर स्थान पर पिछड़बाक स चुनाव मे साजिश क आरोप लगा मतगणना निलंबित करबाक मांग केलथि अछि। एहि बीच मुख्य निर्वाचन आयुक्त नील कांत उप्रेती संवाददाता सम्मेलन मे कहला जे मत क गिनती क काज पारदर्शी तरीका स भ रहल अछि आ इ जारी रहत। उप्रेती कहला जे राजनीतिक पार्टी कए परिणाम स्वीकार करबाक चाही। ओ कहला जे लोकक मत क सम्मान हेबाक चाही। मतगणना क बाद 601 सदस्यीय सभा एकटा नव संविधान तैयार करत। एहि सभा लेल 240टा सदस्य प्रत्यक्ष मतदान स आ 335 सदस्य आनुपातिक मतदान प्रणाली स चुनल जाएंत आ शेष 26टा सदस्य कए सरकार नामित करत। 2008 मे भेल संविधान सभा क चुनाव मे यूसीपीएन एम सबस पैघ पार्टी क तौर पर उभरल छल, जखनकि नेपाली कांग्रेस दोसर आ सीपीएन-यूएमल तेसर स्थान पर छल।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
अदौ कालसँ चलि आबि रहल अछि कहबाक परिपाटी। कहबाक लेल समाद होइ छै। मुदा ओ क्षणिक सूचना मात्रा होइछ। कहबाक बेगरताक मूलमे यदि कथ्य वा कथानक हुअए। कहबाक लेल समादक विस्तार हुअए ओ कोनो फलकपर विस्तार लऽ कहऽ बलाक पूर्ण विचारकंे संप्रेषित करए, सएह कथाक नाम पबैछ। कथा एक लोकसँ दोसरा लोक धरि एक पीढ़ीसँ दोसरा पीढ़ी धरि मौखिक रूपेँ हस्तान्तरित होइत रहल। से तहिया भेल जहिया लिखबाक जनतब वा सरंजामक अभाव छल।
कथा लेखनक प्रारम्भमे कथ्यकेँ सोझाँ-सोझी राखि देल जाइत छल। ओकर मूल बातकेँ बढ़ा-चढ़ा प्रस्तुत कएल जाइत छल, मुदा हुबहु। जेना पहिने मौखिक हल तकरे प्रतिरूप। ई प्रतिरूप समायन्तरे क्रमिक स्तरपर परिवर्तित होइत रहल। कथाक लेल अंग्रेजीमे स्टोरी शब्द अछि। आगू एकरा गढ़बाक प्रक्रिया आ पछाति मढ़बाक प्रक्रिया शुरू भेल, जे शैलीक रूपेँ सोझाँ आएल। फेर विकासक क्रमे एकरा अगिला चरणमे एकटा औसत सीमामे बान्हल जाए लागल, ओहो कथा रहल मुदा अंग्रेजी शब्द परिवर्तन कऽ नाम फरिछाएल शॉर्ट स्टोरी।
मैथिली सहित अन्यान्यो भाषामे शॉर्ट स्टोरीक शाब्दिक अर्थ लघुकथा कहि प्रारम्भ भेल छोट-छोट कथा रचना। आ ओइ लघुकथाक छोट आकारकेँ सेहो लघुकथाक नामे लिखल आ प्रकाशित कएल जाए लागल। आब लोककेँ व्यस्ततामे ई छोट-छोट कथा सोहाए लगलै। आ पाठकीय उत्साह रचनाकार मनोबल बढ़बैत आत्मविश्वासकेँ दूना केलक। परिणाम स्वरूप ध्ुरझार लिखाए लागल अतिलघुकथा।
‘लघुकथा’ अछि हिन्दी भाषासँ लेल गेल शॉर्ट स्टोरीक उधारी शब्दकोषीय अनुवाद। तकर कारण रहल-पहिल, एकटा नव विधा देखिते मैथिली रचनाकार सब देखाउँसे लिखऽ लगला छोट अकारक कथा। दोसर, जेना हिन्दी साहित्य लेखन अंग्रेजी साहित्यसँ प्रभावित हेबाक संकटसँ उबरि नै पबैए तहिना मैथिली साहित्य रचना, विदेह मैथिली साहित्य आन्दोलसँ पहिने, बहुत लग धरि (पूर्णतः नै) हिन्दी साहित्य लेखनसँ आच्छादित छल। तेँ मैथिली रचनाकारकेँ कखनो एकर मैथिली शब्द जेना हिन्दीक ‘कहानी’ मैथिलीमे ‘कथा’ अछि, (हिन्दीयोमे ठाम ठीम स्टोरीकेँ ‘कथा’ शब्देँ प्रयुक्त देखल जाइए) से नै फुराएल हेतन्हि। तेँ ओ अपने अतिलघुकथाकेँ लिखैत रहलाह लघुकथा। ईहो सोलह आना सत्य अछि जे ई नव विधा जहन मैथिलीमे हस्तान्तरित भेल तखन सनातनीये अतिलघु आकार-मात्राक कथा छल । एकर विकसित रूप तँ बीसम सदीक अन्तिम दशकमे देखाए लागल। जहन कि तकनीकी शिक्षा वा व्यावसायिक शिक्षासँ लगीच एवं वैश्विक परिवर्तनसँ प्रभावित नवका लोकक नव सोच विकसित भेल।
अइ विधाक स्वतंत्र रूपक फरिछौट भेलाक पछाति बेगरता भेल ऐ विधा लेल अपन माटि-पानिसँ जुड़ल, अप्पन भाषिक शब्दक। वर्ष १९९५ मे ‘सहयात्री मंच’ लोहना, मध्ुबनीक साहित्यिक विमर्श प्रस्ताव रखलौं। जकरा हुलसैत सहृदये मैथिलीक कवि, कथाकार श्री राज द्वारा समर्थन कएल गेल। उपस्थित सम जन समवेते स्वीकार कएलनि। उपस्थित जन छलाह- श्री शैलेन्द्र आनन्द, भवनाथ भवन, कुमार राहुल, विजयानन्द हीरा, सच्चिदानन्द सच्चू एवं अन्यान्य।
विहनि कथा (सीड स्टोरी), बीज कथा; स्वयंमे कथाक पूर्ण रूप अछि विहनि कथा। ई ने छोट अकारक कथा छी, आ ने कोनो कथाक छेँट। सामान्येतया कथा कतेको बिन्दुकेँ छुबैत बिरड़ो जकाँ उधियाइत पाठककेँ अपन उद्वेश्य कहबामे सक्षम भऽ पबैए। मुदा विहनि कथा माने बीज कथा स्वयंमे संपूर्ण कथा अछि। जे पाठककेँ एक मात्र अपने खुटापर खुटेसल सन राखि अपन उद्देश्यक पूर्णताकेँ एक क्रममे बिकछा लेखकीय मनस्थितिकेँ फरिछा दैए। आ पाठक ओइ सोचकेँ हुबहु मगजमे समा स्थिर भऽ जाइए।
विहनि कथा एकटा बीया सन छोट की पैघ संपूर्ण गाछ हेबाक सामर्थ्य रखैए। तहिना विहनि कथा आकारेँ लघु होइतो कथाक सभ पक्ष, कथ्य, शिल्पकेँ एक खास बिन्दुपर समेटि कथाक संपूर्णता प्रदर्शित करबामे सक्षम अछि। जेना बीया पारबाक पछाति अँकुराइए, फेर दुपतिया सन देखाइत एकटा गाछक रूपमे अपन संपूर्णता पबैए तहिना विहनि कथा भूमिका, कथ्यक स्पष्टीकरणक संग सोद्देश्ये गढ़ल आ मढ़ल जाइए आ लेखकक समस्त विचारकेँ छोट आकारमे सोद्देश्यपूर्ण बना उजागर करबामे सक्षम होइए। जेना कोनो बीया अंकुरा कऽ गाछक सभ पक्ष यथा डारि, पात आदिसँ युक्त होइछ एकटा ठुट्ठ गाछ मात्र नै। तहिना विहनि कथा समस्त गुणेँ भरल-पूरल कथा छी। एहेन कथा नै जे दृष्टांत मात्र भऽ ठमकि जाए। एहेन कथा नै जकर कोनो ओर-छोड़ नै हुअए। विहनि कथा एहनो कथा नै अछि जकरा पूरा पढ़लाक पछाति लेखकक लेखन उद्देश्य बुझबाक लेल कात-करोट मुरियारी देबऽ पड़ए। एकर उद्देश्य सोझाँ सोझी फरिछाएल होइछ।
विहनि कथा लघु अकारे शुरू भेल। आइ ई लघुकायमे ओइ लघुकथाक एकटा विकसित रूप अछि जे संभवतः मैथिलीमे बीसम सदीक अन्तिम दशकमे अपन स्वतंत्र रूपक वा विधाक फरिछौट करबामे सक्षम भऽ सकल। विहनि कथाक संपूर्णताकेँ ऐ तरहँे कहल जा सकैछ- विहनि कथा कथाक संपूर्ण गुणक संग ओइसँ ऊपर उठि, अपन लघुकायमे समेटल एक निश्चित बिन्दुपर ठाढ़ भेल लेखकक उद्देश्यक पूर्ति करबाक संग पाठकक मगजक भरपूर खोराक अछि।
विहनि कथा २१म सदीमे रचनाकार, सम्पादक संग-संग पाठकक बीच सेहो फरिछाएल अछि। तकरे कारण अछि जे आब विहनि कथा छोट गातमे अपन सभ संपूर्णता नेने कागजपर उतरि सोझाँ अबैए। आबक समयमे दृष्टि विहीन नै, दृष्टि सम्पन्न रचनाकार सभ अइ विधाक विकासमे लागल छथि। तेँ ई आब नहिये चुटुक्का कहाइए आ नहिये कथाक छेँट वा दृष्टांत। हम पुनः ई स्पष्ट करैत कहब जे- विहनि कथा ठोस कथ्य, माँजल शिल्पमे कोनो विषयपर वर्णित ओ वौस्तु थिक जे पाठकक मन-मस्तिष्कपर चोट कऽ ओकरा सम्वेदित कऽ चिरकालिक छाप छोड़ि सकबामे सामर्थ्यवान होइए। विहनि कथा, मात्र गुदगुदी करैबला वा चुट्टी काटि बिसबिसी दैबला वौस्तु नै रहि गेल आब। ई रचनाकार आ पाठकक मोनमे समा स्थिर भऽ जाइ बला कथा थिक।
आजुक व्यस्त जीवन मध्य लोककेँ कखनो ओतेक पलखति नै भऽ पबै छै जे ओ आब घंटा-घंटा भरि बैसकी लगा एके रचना पढ़ि मोनकेँ सांत्वना देत। क्षण-क्षण बदलैत परिस्थिति, बदलैत छेब-छटा आ तइ हेतु अधिकसँ अधिक अर्थक जोगार मध्य कटि जाइछ लोकक जिनगी। आजुक लोककेँ मीडियासँ क्षण-क्षण नव आ रोमांचित करएबला खोराक भेटि जाइत अछि तेँ साहित्यक प्रति बहुत रूचि नै बाँचब स्वाभाविक अछि। ओना आइयो उपन्यासकेँ खूब पढ़ल जाइछ। मुदा ओकरा आम पाठक मात्रक खोराक नै कहि सकै छी। तेँ रचनाकारकेँ सेहो आब सम्हरि कऽ सशक्त आ अल्प पलखतिक बीच सामंजस्य बैसाबऽ बला रचना करब आवश्यक अछि। रचनाकार, विशेष कऽ विहनि कथाकारक ई पहिल दायित्व बनैए जे ओ समयक संग चलि पाठकक समय संग भेल व्यस्तताकेँ देखि ओज आ सरल भाषिक रचनासँ विहनि कथा संसारमे योगदान सामर्थ्य हासिल करथु।
पाठकक आजुक क्षण-क्षण बदलैत परिस्थिति मध्य विहनि कथाकारो जिबैत छथि। तँ ओ यदि आजुक बेहाल अर्थ तंत्र, मशीनी युगक मध्य लोकक मशीन सन हएब परिस्थितिकेँ गसिया कऽ पकड़थु। आ अही परिस्थितिकेँ पाठकक सोझाँ परसि कऽ पाठककेँ मजगूती देबामे अपनाकेँ सक्षम करबाक शक्ति अर्जित कऽ रचनारत रहथु। तहन विहनि कथा, विहनि कथाकार आ पाठकक मध्य सामंजस्य बैसि पाओत। पाठकक प्रत्येक क्षणक व्यस्तता, किछु नव करबाक सनक, अर्थोपार्जनक पाछाँ भगैत रहलासँ उपजल तनावसँ मुक्तिक साधन सेहो अछि विहनि कथा। पाठक जखन सभसँ विलग अल्पावधिक लेल खाली भेटल समयक उपयोग करऽ चाहैए तँ ओकर संग देबामे सक्षम अछि विहनि कथा। ऐ सभ बेगरता पूर्ति करबामे सक्षम विहनि कथा अपन फराक जगह छेकबामे सक्षम भेल अछि।
आब विहनि कथाकार जखन समय संग चलि पाठकक मनोस्थितिक अनुकूल रचना देबामे सामर्थ्यवान छथि। ओ अपन पहिल दायित्व पाठकक मोनकेँ भाँपि तदनुकूल रचनासँ पाठककेँ बन्हवामे सक्षम भेल छथि। तहन बेगरता उठै छै एकर मूल्यांकनक। वर्तमानमे एहेन कोनो दृष्टि फरिच्छ समीक्षक वा समालोचक देखार भऽ ऐ विद्यापर काज करबामे सक्षम नै भऽ पौलाह अछि। तकर ठोस कारण अछि बदलैत समय आ परिस्थिति मध्य ओहने सोचक सामंजस्य। जे स्थापित समीक्षक छथि से दू तीन दशक पछातिक नजरिये रचनाकेँ देखबाक प्रयास करताह। हुनका ऐ मे भऽ सकैए किछु नै देखाइन। कारण जे ओ सभ कथाक जइ मूलकेँ देखैत भोगैत एलाह अछि विहनि कथा ओइसँ ऊपरक सोच आ फराक शैलीमे अछि। एकर सत्य आ पूर्ण गात तहिया फरिछाएल जहिया मठाधीश समीक्षक सबहक सोच ओइ कथा, ओकर प्राचीन चरित्र मध्य सन्हिया बैसि गेल। समाजक एकटा समस्या मँहगाइ उदाहरण स्वरूप सनातनी आ चिरायु अछि। ई कहियो खत्म होइबला चीज नै अछि। मुदा तैयो एकर चरित्र आ चेहरा सीढ़ी दर सीढ़ी बदलैत रहैए। आ ओइ संग ओइ मँहगाइक प्रतिफल सेहो ओहिना बदलैत नजरि अबैए। यथा यात्रीजीक कवितामे वर्णित मँहगाइ साहित्यमे चर्चित अछि। आइ ओहेन कोनो नव ठोस रचना मँहगाइपर नै अछि। तहिया लोक भूखे मरैत छल, पेट काटि कऽ जिबैत छल। गदैली ओढ़ि सर्दी कटै छल। आजुक मँहगाइ मध्य कियो भूखे नै मरैए। आ सामान्यो वर्गक लोक कम्मल ओढ़ि आ हीटर जरा सर्दी बितबैए। की ई फर्क सनातनी समीक्षक फरिछेबामे सफल भऽ सकताह? किन्नहुँॅ नै। किएक तँ अइ बदलल स्थितिपर ध्यान देबाक पलखति कहाँ छनि। ओ तँ प्रतिक्षा करै छथि रचनाकारकेँ जुएबाक, रचना चाहे खिज्जा रहि जाउन।
कथासँ जुड़ल लोक विहनि कथा मादे विचार कऽ सकैत छलाह। मुदा हुनकर सभक दृष्टि ‘विहनि कथा’क प्रति फरिच्छ नै छनि, उदाहरणतः रंगकर्मी कुणाल, जे नाटकक संभ्रान्त, परिपक्व ज्ञाता छथि ओहो कथापर लिखबा काल विहनि कथाकेँ अस्तित्वहीन कहि बेरा दै छथि। मायानन्द मिश्र मैथिली कथा धाराक मजगूत खाम्ह छथि, ओ लघुकथा (विहनि कथा)केँ चुटुक्काक संज्ञा देलनि। माया बाबूक सोच समीचीन अछि किएक तँ ओ जइ दशकक सोचक लोक छथि तइमे लघुकथा (विहनि कथा) विद्या फरीछ नै छल। तेँ हुनको ऐ प्रति दृष्टि फरीछ नै हएब स्वाभाविक। ओ कथा विकासक आलेखमे लघुकथा (विहनि कथा)क चर्चे केलन्हि सएह बहुत अछि। [मैथिली कथाक विकास नामक आलेख, साहित्य अकादमी दिल्ली सँ प्रकाशित पोथी -‘मैथिली कथाक विकास’- सं. वासुकी नाथ झा, २००३].
विहनि कथा वा कथाकारक मूल्यांकन हेतु विहनि कथाकार स्वयं ऐ दिशामे कान्ह उठाबथि तँ सही मूल्यांकन संभव भऽ पाओत। मैथिली समीक्षाक एकटा कमजोर तत्व ईहो रहल जे ओ रचनात्मक दृष्टियेँ सड़क छाप होइत छथि। फरिछेबाक ई जे ओ अपन गुणगान मात्रा सुनऽ चाहै छथि। आलोचनामे कमी नै वाह वाही हेबाक चाही। जँ समीक्षक द्वारा हुनकर रचनात्मक दोष वा कमीकेँ उघारि सभक सोझाँ कऽ देल गेल तँ समीक्षक भऽ गेला हुनक कट्टर दुश्मन। आ तकर पछाति हुनका, रचनाकारक मुँहे, अज्ञानी, उदण्ड, स्वार्थी आदि संज्ञासँ जानए लागब। ईहो सोलह आना सत्य अछि जे मैथिली समीक्षामे किछु गोटे कृतित्वसँ पहिने व्यक्तित्वकेँ प्राथमिकता दऽ समीक्षा लिखि रइल छथि। तँ जा धरि रचनाकारमे आलोचनात्मक विचार वा कमी सहबाक सामर्थ्य नै हएत, स्वथ्य आलोचना कतऽ सँ टंाग पसारि सकत वा अपन बैसकीपर बैसि अराम कऽ सकत? ओहने किछु रचनाकार सभ द्वारा समीक्षाकेँ ओलि सधेबाक सूत्रक रूप सेहो ठाम-ठीम प्रयुक्त होइत देखाइत रहल अछि।
आजुक विहनि कथा पहिने हिन्दी भाषासँ उधारी लेल शब्द ‘लघुकथा’ नामे लिखाइत रइल। अखन धरिक मौखिक जनतब अनुसारे लघुकथा शब्द प्रयोगे छपल पहिल कथा १९६८ मे मिथिला मिहिर मे काली कुमार दास लिखित ‘बुड़िबक वर’ छल। अइसँ पहिने छेँट कथा, कटपीस कथा, मिनी कथा, फिलर कथा........आदि नामे ई छपैत रहल छल। एकर पछाति जे रचनाकार विहनि कथामे सक्रिय भेला ओ नाम अछि- डॉ हंसराज, ए. सी. दीपक, तकर पछाति लिली रे, राजमोहन झा, एम. मणिकान्त, अमरनाथ, रामलोचन ठाकुर आदि। अइ नाममे सँ बेशी गोटे विहनि कथा लिखबाक प्रयोगधर्मिता मात्रक निर्वहन केलनि। हँ एम. मणिकान्त मिथिला मिहिरक माध्यमे कतेको वर्ष धरि विहनि कथा लेखनक नियमितता बनौने रहला। मुदा दुखद वा हास्यास्पद बात ई जे वर्त्तमानमे हुनक एको टा रचना उपलब्ध नै अछि। डा. हंसराज जी क मैथिलीक पहिल विहनि कथा संग्रह ‘जे की ने से’ (प्रकाशित १९७२ ई.) मैथिली विहनि कथा पेटारक पहिल सनेस कइल जा सकैए। ऐमे हास्य व्यंग्यसँ भरल लघुकायक कुल ३५ गोट विहनि कथा संग्रहित अछि। पन्नापर अंकित वर्षक अधारे एकर सभ रचना १९६३ सँ १९७२ मध्य लिखल रचना अछि। एकर कथा सभ तत्कालीन राजनैतिक सामाजिक कुव्यवस्थापर चोट करैत लिखल गेल अछि। किछु रचना आइयो प्रासंगिक अछि। हंसराज निश्चित रूपसँ विहनि कथा आन्दोलनक बीया बाउग केलनि आ तेँ आइ विहनि कथाक गाछ झमटगर होइत देखाइए।
किछुए वर्ष पछाति हिनकर अगिला पीढ़ीक श्री अमरनाथ अपन ‘क्षणिका’ विहनि कथा संग्रह प्रस्तुत केलन्हि (वर्ष १९७५ ई. पुर्नप्रकाशन २०११ ई.) आ एकरा एक सीढ़ी आओर ऊपर लऽ जेबाक ठोस प्रयास केलनि। ऐ संग्रहक कथा सभ खलील जिब्रानक कथाक लगीच बुझाइए आ सभ बिन्दुकेँ छुबैत रचना कएल गेल बुझाइए। एकर अधिकांश रचना आइयोक समयसँ मेल खाइत बुझाइए। मुदा लेखकसँ दूरभाषिक वार्तालापक अनुसार राजहंस जकाँ हिनको कोनो रचना तत्कालीन पत्रिकामे प्रकाशित नै भऽ सोझे संग्रहित अछि।
वर्ष १९७५ विहनि कथाक स्वर्णिम शुरूआत वर्षक रूपमे देखार भेल बुझाइए जखन ‘मिथिला मिहिर’ (पाक्षिक) अपन विहनि कथा विशेषांक (लघु कथा विशेषांक नामसँ) निकालि मोकाम तँ नै मुदा बाट अवश्ये देखार केलक। ई साहसिक काज भेल कविक द्वारा ऐ नव विधाक लेल। मिथिला मिहिरक अइ विशेषांकक समय सम्पादक छलाह आदरणीय भीमनाथ झा। ओना तँ ‘अन्हरीक गाए बियेलै तँ सभ डाबा लऽ कऽ दौड़ल’ बला कहावत चरितार्थ होइत देखाएल। फेर २३ बर्ख बीति गेल। खएर! बाँझ गाए गाभिन तँ भेबे कएल.....।
कथानकक नब्जक सुन्नर पकड़ि रखनिहार श्री विभूति आनन्द जी जेबी पत्रिका ‘कुश’ क नवम अंक वर्ष-१९७८ मे पत्रिकाक गातक अनुसार छओ गोट विहनि कथाक समावेश कऽ निकाललनि विहनि कथा विशेषांक (लघुकथांक विशेषांक नामसँ)। अही वर्ष १९७८ जुलाइमे साहित्य अकादमी, दिल्ली द्वारा कथापर आयोजित सेमिनारमे परिचित कथाकार श्री रामदेव झा, कथापर प्रसंगे विहनि (लघु) कथाकेँ शामिल कऽ एक अनुच्छेद लिखि एकर विशिष्टता जतौने छलाह। जइमे विहनि (लघु) कथाक वैश्विक पटलपर खलील जिब्रानक चर्चा आ तुलना एवं मैथिली विहनि (लघु) कथाकार मे सँ अमरनाथ जीक योगदानक चर्चा कएने छलाह।
आठम दशक विहनि कथाक संगोरसँ वंचित रहल। मुदा ई विहनि कथा लिखनिहारक एक टा पैघ हेँज तैयार केलक, जइमे प्रमुख नाम अछि- विभूति आनन्द, शैलेन्द्र आनन्द, श्रीराज, प्रेमकान्त झा, वैकुण्ठ झा, देवशंकर नवीन, प्रदीप बिहारी, ताराचन्द्र वियोगी, चण्डेश्वर खाँ आदि। ई समूह रचनाक दृष्टिये नव अँाखि पाँखिबला छल। साम्यवादी विचारसँ प्रभावित मुदा आपत कालक दुर्दशासँ प्रेरित आ पीड़ित। विहनि कथाक पहिल संग्रह १९७२ मे बहराएल दोसर १९७५ ई. मे आ तकर पछाति अकाल! किएक? २२ वर्षक एहेन खालीपन विहनि कथाक इतिहासकेँ ठमकि जेबाक लेल बाध्य केलक। एकर बाधक छलाह तत्कालीन संपादक, सरकारी आ निजी समिति-संस्था आ प्रकाशक। मुदा तहूँसँ बेशी जिम्मेवार ऐ पीढ़ीक रचनाकार छला जे अपनाकेँ दुनू विधापर कलम चला भरमा लेलनि वा गद्यक ऐ प्रकारक उस्सर खेत देखि डरि कऽ अपनाकेँ कतिया लेलनि। अइ पीढ़ीक कतिपय रचनाकार ऐ विहनि कथा विधाक राशि नवका रचनाकार सभकेँ पकड़ा निश्चिन्त भऽ सुस्ताए लगलाह। कारण छल जे एकर फरिछाएल रूप मध्य अपन अस्तित्व वा कोनो लाभक जोगार वा प्रतिष्ठिा नै नजरि एलनि। अही बीच आएल तन्त्रनाथ झा समग्र, ओइमे सेहो किछु विहनि कथा संकलित अछि।
मैथिली साहित्यक जिरात मध्य विहनिकथाक प्रसंस्कृत बीया नव रूपे बाउग केलनि अइ पीढ़ीक नवतुरिया। जइमे नाम छल ज्योति सुनीत चौधरी, दुर्गानन्द मंडल, कपिलेश्वर राउत, धीरेन्द्र कुमार, राजदेव मंडल, बेचन ठाकुर, राम प्रवेश मंडल, भारत भूषण झा, मानेश्वर मनुज, उमेश मण्डल, जगदीश प्रसाद मण्डल (बाल विहनि कथा संग किछु सुन्दर विहनि कथा जेना थल-कमल/ घरडीह/ खाता-खेसरा/ सबूत/ कौआक मैनजन), रामकृष्ण मण्डल ‘छोटू', परमेश्वर कापड़ि, रघुनाथ मुखिया, ऋषि वशिष्ठ, शिव कुमार झा “टिल्लू”, मिथिलेश कुमार झा, सत्येन्द्र कुमार झा, नवनीत कुमार झा, कौशल कुमार, अनमोल झा, कुमार मनोज कश्यप, विनीत उत्पल, धनाकर ठाकुर, आशीष अनचिन्हार, सतीश चन्द्र झा, गजेन्द्र ठाकुर, भवनाथ भवन, राम विलास साहु, मुन्नी कामत, शंभु कुमार सिंह, संजय कुमार मंडल, मिथिलेश मंडल, लक्ष्मी दास, अमित मिश्र, जगदानन्द झा 'मनु', चन्दन झा, ओमप्रकाश झा, सन्दीप कुमार साफी, जवाहर लाल कश्यप, मिहिर झा, रामदेव प्रसाद मण्डल झारूदार, प्रेमचन्द्र पंकज, अखिलेश मंडल, अमलेन्दु शेखर पाठक, मध्ुकर भारद्वाज, श्रीधरम, देवेन्द्र झा, सच्चिदानन्द सच्चु, मिथिलेश कुमार झा, कुमार राहुल, दिलीप कुमार झा “लूटन”, मुन्नाजी आदिक। ऐ पीढ़िक समूह द्वारा विहनिकथा पर ध्ुरझार काज भेल। अइ ठामसँ असली फरिछौट भेल विहनि कथाक। आ हिन्दीक उधारी शब्द लघुकथा सँ विलग खाँटी शब्द- विहनिकथा स्थापित भेल।
बीसम सदीक अन्तिम दशकक पहिल काज भेल स्व. ए. सी. दीपक जी द्वारा ‘विविध विहनि (लघु) कथा विशेषांक (मार्च-१९९४ मे)। तकरा पछाति नवका पीढ़ी सेहो कान्हपर वीरा उठेलक आ शुरू भेल वैश्विक बदलल सामाजिक परिदृश्य, तकनीकीय भेल नव-नव क्रान्तिक संग जनमल नव अवधरणाक संग विहनि कथा लेल नव-नव काज।
१९७५ ई.मे आएल ‘क्षणिका’ क दू दशक बाद १९९५ ई. केँ विहनि कथाक स्मृतिवर्ष कहि सकैत छी। २० फरवरी १९९५ केँ मुन्नाजी एवं मलयनाथक संयोजनमे हटाढ़ रूपौली, मध्ुबनीमे आयोजित भेल विहनि कथा गोष्ठी, जकर अध्यक्षता केलनि पं यन्त्रनाथ मिश्र आ एकर मंच संचालन कुमार राहुल द्वारा भेल। ऐ अवसरपर उपस्थित विहनि कथा पाठ केनिहार छलाह- भवनाथ भवन, मलययाथ मण्डन, प्रेमचन्द्र पंकज, मुन्नाजी, शैलेन्द्र आनन्द, प्रभु कुमार मंडल, मतिनाथ मिश्र, उमाशंकर पाठक, श्यामाचन्द्र ठाकुर, कुमार राहुल, मीरा कर्ण, ललन प्रसाद, सुनील कर्ण, सच्चिदानन्द सच्चु एवं करणजी। पढ़ल गेल रचना सभपर समीक्षीय टिप्पणीकार छलाह- शैलेन्द्र आनन्द, मुन्नाजी, भवनाथ भवन एवं प्रेमचन्द्र पंकज। हमरा जनतबे विहनि कथाक ई पहिल गोष्ठी छल। ५ मार्च १९९५ केँ सहयात्री मंच लोहना, मध्ुबनी द्वारा मुन्नाजीक विहनि कथा ‘नामरद’ क एकल पाठ आ अइ पर ‘बहस’ क आयोजन कएल गेल। अइमे प्रमुख विचारक छलाह- श्रीराज, शैलेन्द्र आनन्द, विजयानन्द हीरा, भवनाथ भवन एवं प्रेमचन्द्र पंकज। हमरा जनतबे विहनि कथा आ कथाकारपर एहेन ‘बहस’ केर ई पहिल आयोजन छल। जुलाइ १९९५ मे कानपुर सँ बहराइत नवतुरिया त्रैमासिक पत्रिकाक विहनि कथा विशेषांक आएल, संपादक छलाह- प्रेमकान्त झा एवं वैकुण्ठ झा। अइमे १९ गोटेक कुल १९ गोट विहनि कथाक समायोजन छल, आ अइ विहनि कथा विधाक फरिछौट कऽ एकरा नव दिशा देखेबाक प्रयास करैत मुन्नाजीक आलेख अछि, जे कि कोनो विहनि कथा विशेषांकमे ऐ तरहक पहिल आलेख थिक। अही दशकमे प्रारम्भ भेल कथा गोष्ठी सेहो विहनि कथाक बाट बनेबा वा फरिछेबामे उत्प्रेरकक काज करैत रहल। कथा गोष्ठीक जुलाइ १९९७ क महिषीक आयोजनमे एके संग दु गोट पोथीक लोकार्पण भेल, ‘खंड-खंड जिनगी’ (प्रदीप बिहारी) आ ‘शिलालेख’ (तारानन्द वियोगी, जइमे कुल ३५ गोट रचना संकलित भेल अछि)।
२१म सदीमे समय आ परिस्थितिकेँ अकानैत सभ रचनाकार खुलि कऽ विहनिकथा दिस जुमल छथि। पत्रिकाक संपादक सभ किछु कोना अइ लेल समर्पित करऽ लगलाह। अइ नव सदीक नव सोचक पहिल विहनि कथा संग्रह आयल- ‘बुझनूक’ (२००२ ई.), एकर रचनाकार श्री वैकुण्ठ झा जी अपन ३६ गोट रचना लऽ ऐ विधाकेँ बाट देखेबाक ठोस प्रयास केलन्हि। एकर बाद तँ संग्रहक झड़ी लागि गेल बुझू। अगिला संगोर हिन्दी मैथिलीक संयुक्त रचनाकार विहनिक कथाक दिशावाहक श्री देवेशंकर नवीन जी अपना कथा संग्रह-‘हाथी चलय बजार’ (२००४ ई. मे ३१ गोट विहनि कथाक संगोर) संग उपस्थिति दर्ज करौलनि। तँ २००५ ई. मे पुरान सोचक ठोस कथाकार श्री मनमोहन झा जी अपन विहनि कथाक संगोर, मिथिलाक निशापुर मे’ आनि एकरा एक डेग आओर आगाँ बढ़ेबाक प्रयास कएलनि। एकर आमुखमे श्री विजय मिश्र जी एकरा गद्य काव्यक संज्ञा देलनि अछि। वास्तवित रूपेँ तँ गद्य काव्य, काव्यक गद्यात्मक शैली थिक। ईहो सत्य अछि जे विहनि कथा गद्य रहि कविताक पूर्णतः लगीच मानल जाइए। मुदा अइमे संकलित २४ गोट रचना विहनि कथे थिक, आन किछु नै। वर्ष २००७ मे “अहींकेँ कहै छी” (सत्येन्द्र कुमार झाक ५१ गोट विहनि कथाक संग्रह) आएल। ई संग्रह विहनि कथाक प्रति पूर्ण सोझराएल आ दृष्टि फरीछ रचना सबहक संगोर थिक। युवा पीढ़ीक बहुविध, प्रतिभा संपन्न लेखक ओ संपादक श्री गजेन्द्र ठाकुर अपन रचना समग्र- कुरूक्षेत्रम् अर्न्तमनक- मे लघुकथाक संग १६ गोट ठोस आ कथ्य ओ शिल्पगते फरिछाएल विहनि कथा आनि विहनिकथा संसारमे श्रीवृद्धि केलनि अछि। अखन धरि एक लिखे चलैत विहनि कथाक लिख सँ हँटि २०१० ई. मे श्री जगदीश मण्डल जी सभसँ इतर बाल मनोवैज्ञानिक विहनि कथा संग्रह ‘तरेगन’ क संग आन रचनाकार केँ सम्मोहित केलनि। २१ म सदीक पहिल दशकक अन्तिम चरणमे मैथिली ई पाक्षिक ‘विदेह’ अइ विहनि कथाक नव इतिहास लिखबा वा बनेबामे अग्रणी मानल जाएत। अपन ६७म अंक विहनि कथा समायोजनमे देशी आ विदेशी ठोस रचनाक संगोर, एवं अइ विहनि कथाक शास्त्रीय विवेचन कऽ अएना स्वरूप झलका एकर बाटकेँ मोकामक लगीच अनबामे ई पूर्णतः सफल भेल अछि। अइ अंकमे कुल ३२ रचनाकारक ७९ गोट रचना अइ विधाकेँ पूर्णतः फरिछा, सभक सोझाँ अनबामे सौ प्रतिशत सक्षम भऽ देखार भेल अछि। संपादकक अलाबे एकर सफलताक श्रेय छन्हि अइ अंकक अतिथि संपादक-मुन्नाजीकेँ। मुन्नाजी जी बड गम्भीरता पूर्वक सभक समायोजन एवं अपन आलेखेँ दोसरो रचननात्मक प्रकृतिकेँ फरिछेबाक सफल प्रयास केलनि अछि।
लगभग दू दशकसँ अइ विधामे रचनात्मक उपस्थिति दर्ज करबैत रहलाह, आ परिणाम “समय साक्षी थिक” २०११ मे आएल, ई संग्रह श्री अनमोल झा जीक कुल १५० रचनाक अपन जिनगीक भोगल यर्थाथक अएना थिक। २०१२ मे “टेक्नलजी” (अनमोल झा) एवं “टीस” (मिथिलेश झा) संग्रह सेहो विहनि कथाक बखारी भरबामे समर्थ बुझना जाइछ। अनमोल जीक १४९ रचनाक संग्रह सनातनी यथार्थ परसैए। ततै मिथिलेश झा जीक ‘टीस’ क ४५ गोट रचना पाठकक मानसिकताकेँ झंकृत करैए। जे कि विहनि कथाक थाती वा धराउ सदृश अनुभव करैए।
१० दिसम्बर २०११केँ ‘सगर राति दीप जरय’क ७५म कथा गोष्ठीुक आयोजन पटनामे कएल गेल, ऐ अवसरपर मुन्नाजी द्वारा मैथिलीक पहिल विहनि कथा पोस्टर प्रदर्शनी कएल गेल छल।
ऐ तरहंे विहनि कथा संसारक परिदृश्य पूर्णतः भरल पूरल भऽ गेल अछि। आइ सभ दिन कियो ने कियो स्वाभाविक रूपेँ जुड़ि अपन योगदान दैत एकरा मोकामक ड्योढ़िपर आनि पट खुलबाक प्रतिज्ञामे ठाढ़ देखाइत छथि। मोकाम भेटि गेलै तँ घर पैसैमे समय नै लगतै।


text:
सत्यजीत राय
सत्यजीत राय (बङ्गाली: সত্যজিৎ রায় (सहायता जानकारी) शत्तोजित् राय्) (२ मई १९२१–२३ अप्रैल १९९२) एक भारतीय चलचित्र निर्देशक छल, जकरा बीसम शताब्दीक सर्वोत्तम चलचित्र निर्देशकसभमे गिन्ती कएल जाइत अछि ।[२][३][४] रायक जन्म कला आ साहित्यक जगतमे जानल मानल कोलकाता (तखन कलकत्ता) कऽ एक बङ्गाली परिवारमे भेल छल । हिनकर शिक्षा प्रेसिडेन्सी कौलेज आ विश्व-भारती विश्वविद्यालयमे भेल छल । ओ अपन करियरक शुरुवात व्यवसायिक चित्रकारक रुपमे केनए छल । फ्रान्सिसी चलचित्र निर्देशक जाँ रन्वार सँ भेट भेलाक बाद आ लन्डनमे इटालियन चलचित्र लाद्री दी बिसिक्लेत (बाइसाइकल चोर) देखलाक बाद चलचित्र निर्देशनक दिशामे हिनकर चाह बढल छल ।
राय अपन जीवन मे ३७ चलचित्रसभक निर्देशन केनए छल, जहिमे मुख्य चलचित्रसभ, वृत्त चित्र आ लघु चलचित्रसभ शामिल अछि । हिनकर पहिल चलचित्र पथेर पाञ्चाली (পথের পাঁচালী, पथक गीत) कान चलचित्रोत्सवमे 'सर्वोत्तम मानवीय प्रलेख' पुरस्कार प्राप्त केनए छल । अपन जीवनकालमे हुनका कूल मिलाए ११ अन्तर्राष्ट्रिय पुरस्कार प्राप्त भेल छल । हुनकाद्वारा निर्देशित चलचित्र पथेर पाञ्चाली (পথের পাঁচালী, पथक गीत), अपराजितो (অপরাজিত, अपराजित) आ अपुर संसार (অপুর সংসার, अपूर्ण संसार) हिनकर प्रसिद्ध अपु त्रयीमे शामिल अछि । राय चलचित्र निर्माण सँ सम्बन्धित अनेकन काम स्वयम् करैत छल — पटकथा लिखनाए, अभिनेता खोजनाए आ ओ एक कुशल चलचित्र आलोचक सेहो छल । हुनका अपन जीवनकालमे अनेकन पुरस्कार आ सम्मान प्राप्त भेल जहिमे एकेडेमी मानद पुरस्कार आ भारत रत्न मुख्य छी ।
जीवनी
प्रारम्भिक जीवन एवं शिक्षा
सत्यजीत राय के वंशक कम सँ कम दश पीढिसभ पहिने धरि के जानकारी मौजूद अछि।[५] हुनकर दादा उपेन्द्रकिशोर राय चौधरी लेखक, चित्रकार, दार्शनिक, प्रकाशक आ अपेशेवर खगोलशास्त्री छल। ओ साथ ही ब्राह्म समाज के नेता सेहो छल। उपेन्द्रकिशोर के पुत्र सुकुमार राय लकीर सँ हटिके बाङ्ग्ला मे बेतुकी कविता लिखलक्। ओ योग्य चित्रकार आ आलोचक सेहो छल। सत्यजीत राय सुकुमार आ सुप्रभा राय के पुत्र छल। हुनकर जन्म कोलकाता मे भेल। जखन सत्यजीत केवल तीन वर्ष के छल तँ हुनकर पिता के देहान्त भऽ गेल छल। हुनकर परिवार के सुप्रभाक मामूली तलब पर गुजारा करए पडल। राय कोलकाता के प्रेजीडेन्सी कलेज सँ अर्थशास्त्र पढलक्, मुद्दा हुनकर रुचि हरदम हि ललित कलासभ मे ही रहल। १९४० मे हुनकर माता आग्रह केलक कि ओ गुरुदेव रवीन्द्रनाथ ठाकुर द्वारा स्थापित विश्व-भारती विश्वविद्यालय मे आगा पढे। राय के कोलकाताक वातावरण पसन्द छल आ शान्तिनिकेतन के बुद्धिजीवी जगत सँ ओ खास प्रभावित नै छल।[६] माता के आग्रह आ ठाकुर के प्रति हुनकर आदर भावक कारण सँ अन्ततः ओ विश्व-भारती जाए के निश्चय केलक। शान्तिनिकेतन मे राय पूर्वी कला सँ बहुत प्रभावित भेल। बाद मे ओ स्वीकार केलक कि प्रसिद्ध चित्रकार नन्दलाल बोस[७] आ बिनोद बिहारी मुखर्जी सँ ओ बहुत किछ सीखलक्। मुखर्जी के जीवन पर ओ बाद मे एक वृत्तचित्र द इनर आई सेहो बनौलक् अजन्ता, एलोरा आ एलिफेन्टा की गुफाओं के देखि के बाद ओ भारतीय कला के प्रशंसक बनि गेल।[८]
चित्रकला
१९४३ मे पाँच सालक कोर्स पूरा करै सँ पहिने राय शान्तिनिकेतन छोडि देलक आ कोलकाता वापस आवि गेल जतय ओ ब्रिटिश विज्ञापन अभिकरण डी. जे. केमर मे कार्य केनाए शुरु केलक। हिनकर पदके नाम “लघु द्रष्टा” (“junior visualiser”) छल आ महिना के केवल अस्सी रुपैयाक तलब छल। मुद्दा दृष्टि रचना राय के बहुत पसन्द छल आ हुनकर साथ अधिकतर बढिया ही व्यवहार कएल जाइत छल, मुद्दा एजेन्सी के ब्रिटिश आ भारतीय कर्मीसभक बीच किछ खिचाव रहैत छल किया कि ब्रिटिश कर्मीसभक अधिक तलब मिलैत छल। साथ ही राय के लगैत छल कि “एजेन्सी के ग्राहक प्रायः मूर्ख होएत छल”।[९] १९४३ के लगभग ही ओ डी.के. गुप्ता द्वारा स्थापित सिग्नेट प्रेस के साथ सेहो काम करै लगल। गुप्ता राय कोके प्रेस मे छपै वाला नयाँ किताबसभक मुखपृष्ठ रचै के कहलक् आ पूरा कलात्मक मुक्ति देलक। राय बहुत किताबसभक मुखपृष्ठ बनौलक्, जाहिमे जिम कार्बेट के म्यान-ईटर्स अफ कुमाऊँ (Man-eaters of Kumaon, कुमाऊँ के नरभक्षी) आ जवाहर लाल नेहरु के डिस्कभरी अफ इन्डिया (Discovery of India, भारत की खोज) शामिल अछि। ओ बाङ्ग्ला के जानल-मानल उपन्यास पथेर पाञ्चाली (পথের পাঁচালী, पथ का गीत) के बाल संस्करण पर सेहो काम केलक, जेकर नाम छल आम आँटिर भेँपु (আম আঁটির ভেঁপু, आम की गुठली की सीटी)। राय ई रचना सँ बहुत प्रभावित भेल आ अपन पहिल चलचित्र एही उपन्यास पर बनाएल गेल। मुखपृष्ठ के रचना करवाक साथ ओ ई किताब के भितर के चित्र सेहो बनौलक्। एहीमे सँ बहुत सँ चित्र हुनकर चलचित्र के दृश्यसभमे दृष्टिगोचर होएत अछि।[१०]
राय दुइटा नयाँ फन्ट सेहो बनौलक् — “राय रोमन” आ “राय बिजार”। राय रोमन के १९७० मे एक अन्तरराष्ट्रीय प्रतियोगिता मे पुरस्कार मिलल छल। कोलकाता मे राय एक कुशल चित्रकार मानल जाइत छल। राय अपन पुस्तकसभक चित्र आ मुखपृष्ठ स्वयम् ही बनावैत छल आ चलचित्रसभक लेल प्रचार सामग्री के रचना सेहो स्वयम् ही करैत छल।
चलचित्र निर्देशन
१९४७ मे चिदानन्द दासगुप्ता आ अन्य लोगसभक साथ मिलि के राय कलकत्ता चलचित्र सभा शुरु केलक, जाहिमे हुनका अनेकौं विदेशी चलचित्रसभ देखवाक अवसर मिलल। ओ द्वितीय विश्वयुद्ध मे कोलकाता मे स्थापित अमरीकन सैनिकसभ सँ दोस्ती करि लेनए अछि जे हुनका शहर मे देखाएल जा रहल नयाँ-नयाँ चलचित्रसभक बारे मे सूचना दैत छल। १९४९ मे राय दूर की रिश्तेदार आ लम्बे समय सँ हुनकर प्रियतमा बिजोय राय सँ विवाह केलक। हुनका एकटा बेटा भेल, सन्दीप, जे अखन स्वयम् चलचित्र निर्देशक छी। एही साल फ्रान्सीसी चलचित्र निर्देशक जाँ रन्वार कोलकाता मे अपन चलचित्र के शूटिङ्ग करै मे आएल। राय देहात मे उपयुक्त स्थान खोजवाक मे रन्वार के सहायता केलक। राय हुनका पथेर पाञ्चाली पर चलचित्र बनावेक अपन विचार बतौलक् तँ रन्वार हुनका एही लेल प्रोत्साहित केलक।[११] १९५० मे डी.जे. केमर राय के एजेन्सी के मुख्यालय लन्दन भेजलक्। लन्दन मे बिताएल तीन महिनामे राय ९९ चलचित्रसभ देखलक्। एहीमे शामिल छल, वित्तोरियो दे सीका के नवयथार्थवादी चलचित्र लाद्री दी बिसिक्लेत्ते (Ladri di biciclette, बाइसिकल चोर) जे हुनका भितर धरि प्रभावित केलक। राय बाद मे कहलक् कि ओ सिनेमा सँ बाहर आएल तँ चलचित्र निर्देशक बनवाक के लेल दृढसङ्कल्प लेनए छल।[१२]
चलचित्रसभमे मिलल सफलता सँ रायक पारिवारिक जीवनमे अधिक परिवर्तन नै आएल। ओ अपन माँ आ परिवार के अन्य सदस्यसभक साथ ही एक भाडा के मकान मे रहैत रहल।[१३] १९६० के दशक मे राय जापान के यात्रा केलक आ ओतय जानल-मानल चलचित्र निर्देशक अकीरा कुरोसावा सँ मिलल। भारत मे सेहो ओ अक्सर शहर के भागम-भाग वाला माहौल सँ बचै के लेल दार्जीलिङ्ग वा पुरी जेहन जगह पर जाके एकान्त मे कथानक पूरा करैत छल।
बीमारी एवं निधन
१९८३ मे चलचित्र घरे बाइरे (ঘরে বাইরে) पर काम करैत समय राय के दिल के दौरा पडल जाहिसँ हुनकर जीवन के बाँकी ९ सालसभमे हुनकर कार्य-क्षमता बहुत कम भऽ गेल। घरे बाइरे के छायाङ्कन राय के पुत्र के सहायता सँ १९८४ मे पूरा भेल। १९९२ मे हृदय के दुर्बलता के कारण रायक स्वास्थ्य बहुत बिगडि गेल, जाहिसँ ओ कखनो उभर नै पावलक्। मृत्यु सँ किछ ही सप्ताह पहिने हुनका सम्मानदायक एकेडेमी पुरस्कार देल गेल। २३ अप्रैल १९९२ मे हुनकर देहान्त भऽ गेल। हुनकर मृत्यु होए पर कोलकाता शहर लगभग ठहर गेल आ हजारौँ लोग हुनकर घर पर हुनका श्रद्धाञ्जली दैके लेल आएल।[१४]
चलचित्रसभ
अपु के वर्ष (१९५०–५८)
राय निश्चय करि रखने छल कि हुनकर पहिल चलचित्र बाङ्गला साहित्य के प्रसिद्ध बिल्डुङ्ग्सरोमान पथेर पाञ्चाली पर आधारित होएत, जेकरा बिभूतिभूषण बन्द्योपाध्याय १९२८ मे लिखने छल। ई अर्ध-आत्मकथात्मक उपन्यास मे एक बङ्गाली गाम् के लडका अपु के बडका होए के कहानी अछि। राय लन्दन सँ भारत फिर्ता होएत समुद्रयात्रा के दौरान ई चलचित्र के रूपरेखा तैयार केलक। भारत पहुँचलाक बाद राय एक कर्मीदल एकत्रित केलक जाहिमे क्यामेराम्यान सुब्रत मित्र आ कला निर्देशक बन्सी चन्द्रगुप्ता के बाहेक कोनो दोसर के चलचित्रसभक अनुभव नै छल। अभिनेता सेहो लगभग सभ गैरपेशेवर छल। चलचित्रक छायाङ्कन १९५२ मे शुरु भेल। राय अपन जमापूञ्जी ई चलचित्र मे लगा देलक, ई आशा मे कि पहिने किछ शट लेए पर कतौ सँ पैसा मिल जाएत, मुद्दा एहन नै भेल। पथेर पाञ्चाली के छायाङ्कन तीन वर्ष के लम्बा समय मे भेल — जखन सेहो राय वा निर्माण प्रबन्धक अनिल चौधरी कतौ सँ पैसा के जुगाड करि पावैत छल, तखन छायाङ्कन भऽ पावैत छल। राय एहन स्रोत सँ धन लेए सँ मना करि देलक जे कथानक मे परिवर्तन करवाक चाहैत छल वा चलचित्र निर्माताक निरीक्षण करवाक चाहैत छल। १९५५ मे पश्चिम बङ्गाल सरकार चलचित्र के लेल किछ ऋण देलक जाहिसँ आखिरकार चलचित्र पूरा भेल। सरकार सेहो चलचित्र मे किछ बदलाव करावे के चाहलक् (ओ चाहैत छल कि अपु आ ओकर परिवार एक “विकास परियोजना” मे शामिल होए आ चलचित्र सुखान्त होए) मुद्दा सत्यजीत राय एही पर कोनो ध्यान नै देलक।[१५]
पथेर पाञ्चाली १९५५ मे प्रदर्शित भेल आ बहुत लोकप्रिय रहल। भारत आ अन्य देशसभमे सेहो ई लम्बा समय धरि सिनेमा मे लगल रहल। भारत के आलोचकसभ एकरा बहुत सराहालक्। द टाइम्स अफ इन्डिया लिखलक् — “एकर कोनो आओर भारतीय सिनेमा सँ तुलना करनाए निरर्थक अछि। [...] पथेर पाञ्चाली तँ शुद्ध सिनेमा अछि।”[१६] अमरीका मे लिन्डसी एन्डरसन चलचित्र के बारे मे बहुत बढिया समीक्षा लिखलक्।[१६] मुद्दा सभ आलोचक चलचित्र के बारे मे ओतेक उत्साहित नै छल। फ्रास्वा त्रुफो कहलक् — “गंवारसभक हाथ सँ खाना खाएत देखावे वाला चलचित्र हमरा नै देखवाक अछि।”[१७] न्यूयोर्क टाइम्स के प्रभावशाली आलोचक बज्ली क्राउथर सेहो पथेर पाञ्चाली के बारे मे बहुत खराब समीक्षा लिखलक्। एकर बावजूद ई चलचित्र अमरीका मे बहुतरास समय धरि चलल।
राय के आगामी चलचित्र अपराजितो के सफलता के बाद हिनकर् अन्तरराष्ट्रीय करियर पूरा जोर-शोर सँ शुरु भऽ गेल। ई चलचित्र मे एक नवयुवक (अपु) आ ओकर माँ के आकाङ्क्षासभक बीच अक्सर होए वाला खिचाव के देखाएल गेल अछि। मृणाल सेन आ ऋत्विक घटक सहित अनेकौं आलोचक एकरा पहिल चलचित्र सँ बेहतर मनैत अछि। अपराजितो के भेनिस चलचित्रोत्सव मे स्वर्ण सिंह (Golden Lion) सँ पुरस्कृत कएल गेल। अपु त्रयी पूरा करै सँ पहिने राय दुइटा आओर चलचित्रसभ बनौलक् — हास्यप्रद पारश पत्थर आ जमीन्दारसभ के पतन पर आधारित जलसाघर। जलसाघर के हुनकर सभसँ महत्त्वपूर्ण कृतिसभमे गिनल जाइत अछि।[१८]
अपराजितो बनावैत राय त्रयी बनावे के विचार नै केनए छल, मुद्दा भेनिस मे उठल एक प्रश्न के बाद हुनका ई विचार बढिया लगल।[१९] ई शृङ्खला के अन्तिम कडी अपुर संसार १९५९ मे बनल।
सन्दर्भ सामग्रीसभ
- ↑ "Archived copy", ११ अगस्त २००३-कऽ मूल रूप सङ्ग्रहित, अन्तिम पहुँच २००३-०८-१४।
|deadurl=प्यारामिटर ग्रहण नै केलक (सहायता)
- ↑ Tmh (2007). Book Of Knowledge Viii, 5E. Tata McGraw-Hill Education. आइएसबिएन 9780070668065. https://books.google.co.in/books?id=iT_L433p6tIC&pg=PT33&lpg=PT33&dq=greatest+filmmakers+of+the+20th+century+Satyajit+Ray.
- ↑ Robinson, W. Anderson, "Satyajit Ray", Encyclopædia Britannica, २६ दिसम्बर २०१५-कऽ मूल रूप सङ्ग्रहित।
|deadurl=प्यारामिटर ग्रहण नै केलक (सहायता)
- ↑ "Iconic filmmaker Satyajit Ray's 94th birth anniversary celebrated", Daily News and Analysis, २ मई २०१५, ३ मई २०१५-कऽ मूल रूप सङ्ग्रहित।
|deadurl=प्यारामिटर ग्रहण नै केलक (सहायता)
- ↑ सेटन 1971, p. 36
- ↑ रॉबिनसन २००३, p. ४६
- ↑ सेटन १९७१, p. ७०
- ↑ सेटन १९७१, pp. ७१–७२
- ↑ रॉबिनसन २००३, pp. ५६–५८
- ↑ रॉबिनसन २००५, p. ३८
- ↑ रॉबिनसन २००५, pp. ४२–४४
- ↑ रॉबिनसन २००५, p. ४८
- ↑ रॉबिनसन २००३, p. ५
- ↑ अमिताव घोष, "Satyajit Ray", डूम ऑनलाइन, अन्तिम पहुँच १९ जून, २००६।
- ↑ सेटन १९७१, p. ९५
- ↑ १६.० १६.१ सेटन १९७१, pp. ११२–१५
- ↑ "Filmi Funda Pather Panchali (1955)", द टेलिग्राफ, २० अप्रैल, २००५।
|accessyear=प्यारामिटर ग्रहण नै केलक (सहायता);
|accessmonthday=प्यारामिटर ग्रहण नै केलक (सहायता)
- ↑ म्याल्कम डी., 36064,00.html "Satyajit Ray: The Music Room", गार्डियन.को.यूके, अन्तिम पहुँच १९ जून, २००६।
- ↑ वुड १९७२, p. ६१
बाह्य जडीसभ
सत्यजीत रायक सम्बन्धमे विकिपिडियाक भातृ योजनासभमे ताकी:
- सत्यजीत राय फाउन्डेसन
- SatyajitRay.org
- सत्यजीत राय फिल्म एन्ड स्टडी सेन्टर: क्यालिफोर्निया विश्वविद्यालय- स्यान्टा क्रुज
- सत्यजीत राय समाज
- इन्टरनेट चलचित्र भण्डारणमे Satyajit Ray
- "Satyajit Ray: A Vision of Cinema", मूलसँ ४ जनवरी २००६-मे सङ्ग्रहित। article by W. Andrew Robinson
- Extensive analyses of Ray's films at Let's talk about Bollywood


text:
कलकत्ता. मैथिलीक वरिष्ठ कवि-कथाकार महाप्रकाश लगभग डेढ़ मास सँ गंभीर रूपसँ बीमार छथि. किछु दिन सहरसामे इलाजक बाद हुनका पटना रेफर कएल गेल छल मुदा ओतहु कोनो खास सुधार नहि हेबाक कारणेँ एखन दिल्लीक सफदरगंज अस्पताल मे इलाजरत छथि. किडनी एवं फेफड़ामे संक्रमणक चलतेँ हुनका आइसीयू मे वेन्टिलेटर पर राखल गेल अछि. एकटा मध्यमवर्गीय परिवारसँ आबय बला महाप्रकाश आर्थिक समस्यासँ सेहो निरंतर लड़ि रहल छथि. हुनका दू गोट बालक छनि. दुनू निजी कंपनी मे कार्यरत छनि. हुनक छोट बालक अजित प्रकाश उर्फ मोनू जनतब देलनि जे एखनधरि हुनका इलाजपर करीब तीन लाखसँ बेसी टाका खर्च भऽ गेल अछि मुदा, हालति मे कोनो खास सुधार नहि भेल अछि.
महाप्रकाशक सेवा-सुश्रुषा'क लेल हुनक जेठ बालक अमित प्रकाश उर्फ सोनूकेँ अपन चाकरीक त्याग सेहो करय पड़ल अछि जाहिसँ आर्थिक संकट आओर बढ़ि गेल अछि. एहि बीच महाप्रकाशक किछु शुभचिंतक साहित्यकार मित्र-मण्डली लोकसँ आर्थिक सहयोगार्थ अपील सेहो कएने छलाह मुदा, प्राप्त जानकारीक अनुसार एखन धरि हुनक परिवार केँ कोनो खास सहयोग नहि भेटल अछि. तखन दिल्लीमे रहनिहार किछु साहित्यकार आ मित्र निरंतर हालचाल पुछैक लेल अबैत रहैत छथि. मोनू अपन पिताक शीघ्र स्वस्थ्य हेबाक लेल लोकसँ इश्वरक प्रार्थना करबाक आस रखैत छथि. दिनसँ दिन हुनक बिगड़ैत स्वास्थ्यपर मैथिली साहित्य जगतमे चिंता पसरल अछि. साहित्यकार गंगेश गुंजन, रमानंद झा 'रमण', रामलोचन ठाकुर, अनलकांत, शुभेन्दु शेखर, श्रीधरम, आदि हुनकर शीघ्र स्वास्थ्य लाभक कामना कएलनि.
(Report: मिथिमीडिया डेस्क)
महाप्रकाशक सेवा-सुश्रुषा'क लेल हुनक जेठ बालक अमित प्रकाश उर्फ सोनूकेँ अपन चाकरीक त्याग सेहो करय पड़ल अछि जाहिसँ आर्थिक संकट आओर बढ़ि गेल अछि. एहि बीच महाप्रकाशक किछु शुभचिंतक साहित्यकार मित्र-मण्डली लोकसँ आर्थिक सहयोगार्थ अपील सेहो कएने छलाह मुदा, प्राप्त जानकारीक अनुसार एखन धरि हुनक परिवार केँ कोनो खास सहयोग नहि भेटल अछि. तखन दिल्लीमे रहनिहार किछु साहित्यकार आ मित्र निरंतर हालचाल पुछैक लेल अबैत रहैत छथि. मोनू अपन पिताक शीघ्र स्वस्थ्य हेबाक लेल लोकसँ इश्वरक प्रार्थना करबाक आस रखैत छथि. दिनसँ दिन हुनक बिगड़ैत स्वास्थ्यपर मैथिली साहित्य जगतमे चिंता पसरल अछि. साहित्यकार गंगेश गुंजन, रमानंद झा 'रमण', रामलोचन ठाकुर, अनलकांत, शुभेन्दु शेखर, श्रीधरम, आदि हुनकर शीघ्र स्वास्थ्य लाभक कामना कएलनि.
(Report: मिथिमीडिया डेस्क)
Tags: हालचाल


text:
Friday, April 6, 2012
एकटा पत्र
शुभाशीष।
हम एतय कुशल छी। अहाँ सबहक कुशलक हेतु सतत् भगवानसँ प्रार्थी रहैत छी।
आगाँ समाचार ई जे अहाँ सभ हमर खोज खबरि लेनाइ बिल्कुले बिसरि गेल छी। फोनो तँ छोड़ू, चिट्ठीयोसँ गप्प केना महिनो बीति जाइत अछि। कमसँ कम सप्ताहमे नहि तँ महिनोमे एको बेर तँ मायक लेल गप्प करबाक समय निकालू।
एतेक मोटका-मोटका किताब अहाँ लिखैत छी किन्तु मायसँ गप्प करबाक फुर्सति नहि अछि। अहाँक किताबक खिस्सा आ कविता सभ दीदी सुनेलक अछि। बहुत मार्मिक लगैत अछि। परन्तु अपन माँक प्रति कोनो जिज्ञासा नहि होइत अछि, जे कतय रहैत अछि आ कोना अछि।
भाएसँ अहाँ अपने समय-समयपर गप्प करू जे हम कतऽ कतेक दिन रहब। गाममे आब हमरा नहि रहल होएत कारण एतए कोनो व्यवस्था नहि अछि आ कियो पुरुख नहि रहैत छथिन्ह। अहाँ सभ भाए-बहिनमे छोट छी किन्तु घरमे अहींकेँ घरक व्यवस्था आ इन्तजामक भार शुरुहेसँ अछि। किन्तु एम्हर अहाँ ध्यान नहि दैत छिऐक। फोनपर अहाँसँ गप्प करबाक बड्ड मोन होइत रहैत अछि। बच्चा सभसँ सेहो गप करबाक मोन होइत रहैत अछि। बच्चा सभकेँ दू-तीन दिनपर बासँ गप करबा लेल कहबै।
जमाएकेँ देखैत रहै छियन्हि जे सभ दू-तीन दिनपर अपन माँसँ गप करैत रहैत छथिन्ह, से हमरो सौख लगैत रहैत अछि जे हमर बेटा सभ केहन अछि जे कहियो माँसँ गप्प करबाक मोन नहि होइत छैक।
सभ कहैत अछि जे अहाँकेँ कोन चीजक कमी अछि, से हमरो चीजक कमी तँ नहि अछि मुदा धिया- पुताक हम प्रेमक भूखल छी।
पुतोहु, अहाँकेँ एखन घरक सभटा काज करए पड़ैत होएत। बड्ड मेहनति होइय होएत, मुदा तैयो हमरोपर ध्यान राखब। हम बड्ड घबराएल रहै छी तेँ जे फुराएल से हम चिट्ठीमे लिखा देलहुँ।
अहाँ सभक प्रेमक भूखल-
अहींक माँ।
Posted by Unknown at 10:39 AM
Labels: गजेन्द्र ठाकुर
Subscribe to: Post Comments (Atom)


text:
साधु बाबा लग लोकक भीड़ लागल छलै। सभ अपन नम्बरक हिसाबे जे जकरा बाद आएल ताहि क्रममे हुनका सामने जाइत छल। बाद बाकी लोक कातमे बैसल रहैत छल।
जकरा जे दिक्कत, दुःख तकलीफ रहैत छलै से हुनका कहैत छलनि। ओ ककरो फूल, बिभूत, ककरो पढ़ल जल, ककरो यंत्र आदि दैत छलखिन। जकरा हबा-बसात वा तेहेन बात नै रहै छलै आ रोग रहैत छलै तकरा डॉक्टरसँ देखबैक सलाह दऽ बिदा करैत छलखिन। कोनो ठकै-फुसियबैबला बात नै। जकरा हाथ उठा जे दऽ देलखिन ओकर काज होइते टा छलै। खूब जस छलनि साधु बाबाक। जे कियो पूजा लेल फूल, मिठाइ वा सवा रुप्पैय्या, पाँच-दस देलकनि सेहो ठीक नै तँ नै देलकनि सेहो ठीक। कोनो जोर-जबरदस्ती नै छलै ओतए आ तैँ सभ तरहक लोक अपन काजसँ अबैत छल।
ओहि दिन ओहि भीड़ लागल महिला वर्गमे सँ एकटा अपूर्व सुन्दरी महिला बाबाक आगाँमे आबि कल जोड़ि प्रणाम केलक आ कहलकनि- बाबा हमर धन्धा कम चलैए, से किछु कऽ दिअ। ओ वेश्या छलै। ओकरा फूल बिभूत दऽ बाबा कहलखिन- जो आब नीकसँ चलतौ। ओ चल गेल रहए हँसैत-हँसैत। ओकरा बादक जे लोक बाबा लग आएल से अपन बात कहैसँ पहिने बाबाकेँ पुछलक- बाबा। अहाँ ओकर पाप कार्यक लेल आशीर्वाद आ फूल-बिभूत देलिऐ। भगवती अहाँक तमसा नै जेती। बाबा कहने रहथिन- नै। कोनो पाप काज नै छलै ओ। ओकर व्यवसाये ओ छैक। ओहिसँ ओकर पेट चलैत छैक। तैँ ओ पाप नै भेलै। पाप ओ भेलै जे घा-संसारी भऽ अपन पति रहैत एहन काज करैत अछि...!


text:
Saturday, June 8, 2013
माँटि-पानिसँ जुड़ल
विहनि कथा-67
माँटि-पानिसँ जुड़ल
एकटा मैथिली फिल्मक शुटिंग छल ।मुख्य अभिनेताक किरदार लेल प्रवासी मैथिल कलाकारकेँ बजाओल गेल जे आन भाषाक फिल्ममे नाम कमेने छल ।आन चरित्र लेल अनचिन्हार प्रवासी चेहरा आएल छल ।शुटिंग प्रारम्भ भेल ।रिफलेक्टर लागल, लाइट देल गेल, साउण्ड बला तैयार छल ।एक्शन कहैत देर अभिनय शुरू भेल, मुदा. . .शाट गलत एलै ।मुख्य अभिनेता बड प्रयास केलक मुदा सब बेर गलते भेलै ।अन्तमे अनचिन्हार प्रवासी आर्टिस्ट एक्के बेरमे शुट कऽ लेलक ।मुख्य अभिनेता एहि मादे पुछलकै तँ ओ आर्टिस्ट जबाब देलकै "नै बुझलियै, अहाँ मैथिल रहितो आन भाषाक प्रसंसक छी मुदा हम प्रवासमे रहितो अपन माँटि-पानिसँ जुड़ल छी "
अमित मिश्र
माँटि-पानिसँ जुड़ल
एकटा मैथिली फिल्मक शुटिंग छल ।मुख्य अभिनेताक किरदार लेल प्रवासी मैथिल कलाकारकेँ बजाओल गेल जे आन भाषाक फिल्ममे नाम कमेने छल ।आन चरित्र लेल अनचिन्हार प्रवासी चेहरा आएल छल ।शुटिंग प्रारम्भ भेल ।रिफलेक्टर लागल, लाइट देल गेल, साउण्ड बला तैयार छल ।एक्शन कहैत देर अभिनय शुरू भेल, मुदा. . .शाट गलत एलै ।मुख्य अभिनेता बड प्रयास केलक मुदा सब बेर गलते भेलै ।अन्तमे अनचिन्हार प्रवासी आर्टिस्ट एक्के बेरमे शुट कऽ लेलक ।मुख्य अभिनेता एहि मादे पुछलकै तँ ओ आर्टिस्ट जबाब देलकै "नै बुझलियै, अहाँ मैथिल रहितो आन भाषाक प्रसंसक छी मुदा हम प्रवासमे रहितो अपन माँटि-पानिसँ जुड़ल छी "
अमित मिश्र
Subscribe to: Post Comments (Atom)


text:
देवकान्त बाबू दस बर्खपर गाम आयल छलाह बेटाक उपनयन करबाक लेल। ढोल-पिपही, आजन-बाजन आ आर्केस्ट्रा आदिसँ गाम गनगनाइत रहल। तीनू दिन बरबरना भोज, छेना-रसगुल्ला बहि गेल। एहन डील-डलसँ गाँ भरिमे केओ नै कएने छल उपनयन। वाह रे देवकान्त बाबू!
रातिमक परात फूदन बाबा देवकान्त बाबूक प्रशंसा करैत कहलखिन-
“हओ देबू! तोँ तँ सभक कीर्तिकेँ तोपि देलहुन। ...आब हे, कनी अपन भैयापर नजरि दितहुन। बेचारे बड़ लचरि गेल छथि। आखिर सहोदर छहुन।”
“बाबा, हुनका आर कष्ट काटऽ दिअनु। कष्ट हेतनि तखने धियापुता उन्नति करतनि। होबऽ दिअनु कष्ट।”
फूदन बाबा अवाक्, हुनका ई दर्शन कहाँ बुझल छलनि!


text:
गुरूर्ब्रह्मा, गुरूर्विष्णु, गुरूर्देवो महेश्वर:।
गुरू साक्षात परम ब्रह्म तस्मै श्री गुरूवै नम:।
नेनासँ ई श्लोक मास्टरजी लेल सुनैत रही। हमरो एहने मास्टर साहब भेटल जे कहैत छलाह, खूब पढ़ू। पढ़हि के संग अपन जीवनमे सेहो ईमानदार रहू। ईमानदार रहबै तँ शुरूमे दिक्कत होएत, मुदा बादमे एक गर्व महसूस करब। समाजमे इज्जत भेटत। झूठ नहि बाजू। अपन बातपर रहू। जुबानक पक्का रहू...। संगे-संग भगवान रामक कथा सेहो बतौलथिन जे ऽरघुकुल रीति सदा चलि आई, प्राण जाय पर वचन न जाईऽ आआ॓र राजा हरिश्चंद्रक कथा सेहो क्लासक बाद सुनाबैत रहै।
एते साल से ई सभ गप सुनैत आआ॓र पिता केँ एहि मार्ग पर देखैत हमरोमे ई सभ गुण आबि गेल। ईमानदार रहलौं तऽ क्लास मे फर्स्ट करैत रही। नीक स्कूल-कॉलेज मे एडिमिशन सेहो भऽ गेल। पढ़ाई खत्म केलाक बाद नीक सन नौकरियो भेट गेल। गामसँ दिल्ली आबि गेलहुं। दिल्ली बला भऽ गेलहुं मुदा बेइमान नहि भऽ सकलहुं। जकरा लेल दिल्ली जानल जाइत अछि। ताहि सं दिल्ली लेल लोक कहैत अछि, ऽबिन दिल के अछि दिल्लीऽ।
संजोग सं मास्टर लड़कीसँ ब्याह भेल। गाममे रही। सोचहि लागलौं, की करी, कनिया केँ नौकरी कराबी कि नहि। एक दिन मचान पर गामक लोक लग बैसल रही। तखने इलाकामे प्रतििष्ठत 55 सालक मास्टरजी शंकरदेव एलाह। गप-ठहाक्काक बीच कनियाक नौकरीक गप आयल। आ॓ सलाह देलखिन, ऽअंयौ कनिया के किए नौकरी छोड़ाएब। देखैत नहि छिऐ मुखियाक पुतोहूकेँ। आ॓ कहां कहियो स्कूल जाइत छै। मुखिया अप्पन पुतोहूक बदलामे एकटा मौगी केँ राखि देने छै। आ॓ गरीब अछि। आ॓करा मुखिया दू हजार टका दैत अछि। अहि कलयुग मे कियो एकरा देखनियार अछि? ईमानदारीक जमाना नहि अछि आब। एकरा सं आ॓हि गरीबक कल्याण भऽ जाइत अछि आ काजो भऽ जाइत अछि। अहूँ किए नहि आ॓हिना कोनो गरीबक कल्याण कऽ दैत छी?ऽ
ई गप सुनि कऽ लागल जना हमरा सौंसे देह काठि मारि देलक। हमरा अपना मास्टरजीक कहल आआ॓र पिताक आचार-विचार आंखिक आगू घूरय लागल।


text:
कलमक अनुरोध / काशीकान्त मिश्र 'मधुप'
की कहु; कवि! प्राण बचाउ।
कामिनीक कोमल कपोल कुच, क्रीड़ा कौतुक कान्ति कलित कच-
कल्पनाक कलुषित न कुंजमे काँटहिकाँट घुमाउ।
चित्रकूट गिरिसँ अलका तक, अक्षोदहु नचलहुँ जा छल सक
छी शृंगार भारसँ व्याकुलि, अब नहि नाच नचाउ।
शुक, सारस, सारिका, कपोतक, चंचलाक चन्द्रिका इजोतक
कीर्त्तिक काव्य कतेक लिखौलहुँ वीर सुयश किछु गाउ।
कुरुक्षेत्र बनि गेल चराचर, ठरड़ दैत छी हम चारक तर
बनू कृष्ण, गीता समान किछु गायन गाबि जगाउ।
हमहीं क्रान्तिक थिकहुँ पूर्ण छवि, धीर वीर सन्तति सरोज रवि
किन्तु चन्द्र, भूषण समान कवि कतए आब हम पाउ
एक क्रौंच बालाक नदुख सहि, गेला आदि कवि कवितामे बहि
कोटि क्रौंच चीत्कार करइ अछि क्रान्तिक नीव लगाउ।
धधकल कृषक आह यज्ञानल, मातृभूमिवेदीपर अनुपल
होता बनि लेखिनी श्रूवसँ पापी समिथि जराउ।
निर्ममताक गरीब सूर्यमखमे असहायक रक्तसोम चख
दमननीति ऋत्विक हँसैत अछि संज्ञा बुद्ध धराउ।
वीर रसेँ हमरा पवित्र कय चीरि हृदयसँ लाल वारिलय
लीखि व्योम कागजमे भैरवराग, दाग छोड़बाउ।
शिवा, प्रताप, कान्ह रणधीरक छत्रशाल ओ अमर हमीरक
लीखि चरित रणजीत सिंह केर अपनो मान बढ़ाउ।
झाँसीवाली और भवानिक लिखू चरित जे लुल्य भवानिक
जे पढ़ि चण्डी नारिवृन्द बनि बाजथि ‘अस्त्र गढ़ाउ’।
देश हमर शृंगार शान्त रस मे पड़ि बनि अछि गेल परक वश
वीर रौद्र धय मूर्त्ति अपन झट बन्धन हमर कटाउ।
ग्लानि गरल सँ क्लान्त भेल तन, अछि-उपहास करैत आनजन
दासताक की पाशबद्ध छी, ध्वज स्वातन्त्र्य उड़ाउ।


text:
ओहि दिन अचानके शीतलहरी बढि गेल छल. एना कऽ एहि भरि सीजन मे कहियो शीत नहि खसल छल. लोक सभ ओढना बिछओना तऽर मे रातिये पैसल से निकलबाक नामे नहि लैत छल. मुदा बूढ आ बच्चाक आँखि मे निन्न तऽ रहैत छैक नहि. से बच्चा सब सेहो एम्हर सँ ओम्हर दौड-धूप कइये रहल छल. हमरो किछु नहि फुडा रहल छल. से कने टहलि गेलहुँ खुरचन भाइक दलान दिस. हाथ-हाथ नहि सुझैत छल. जयबा काल भेल जेना कोनो साइकिल बला कोम्हर सँ ठोंकि देत तकर कोनो ठीक नहि से असथिरे-असथिरे चलैत छलहुँ. बेस चौकन्न भेल. जे देखतियैक सैह. कान तऽ तेना ने बन्हने छलहुँ जे हऽवा कनियो नहि पैसि सकैत छल.
आ जँ हऽवा नहि पैसत तऽ ध्वनि कान मे कोना पडत. हऽवे पर ने सभ किछु. हऽवा नहि तऽ ध्वनि सुनायत कोना. ओनाहू अपना मिथिला मे हऽवा पर बेसी काज होइत छैक. कतेकोक जिनगी बीति जाइत छैक हऽवे देबा मे मुदा तइयो हऽवा देबाक ओकर ड्यूटी समाप्त नहि होइत छैक आ मरय काल पछताइत प्राण छुटि जाइत छैक. फेर लिलसा लागल रहि जाइत छैक जे हऽवा देबाक अछि. आ फेर ई हऽवा नगरी मे जन्म लेबय चाहैत अछि. मिथिला महान अछि तकर नाना कारण अछि. आन आन कारण तऽ अछिये संगहि हऽवाक सेहो अपन दोसरे महत्व अछि. मिथिलाक नाम जँ आजुक युग मे हऽवानगरी धऽ देल जाय तऽ हमरा जनैत कोनो जुलुम नहि बीति जायत. हऽवा छोडि ओहि ठाम रहिये की गेल छैक. जनता हऽवा देबय मे माहिर, नेता हऽवा देबय मे माहिर. एहि मे एक ठाम पैघ युद्धक संभावना बनि जाइत छैक. जेना नेताक काज हऽवा देब छैक आ जनताक काज सुनब. मुदा मिथिला मे सुनय तऽ क्यो चाहबे नहि करैत अछि, सभ हऽवा देबय लगैत अछि. आ बनि जाइत अछि नेता. आ सब जँ नेते भऽ जायत तऽ ओहि क्षेत्रक की हाल होयतैक से अनुमान लगाओल जा सकैत छैक. देश मे पूरा जनसंख्याक नाममात्र भाग नेता अछि ताहि सँ पूरा देश तबाह भेल अछि आ जँ मिथिला मे सभ नेते अछि तऽ तबाह की सुड्डाहो होयबा मे विलंब नहि लागि सकैत अछि. विलंब लगितो अछि तऽ से मिथिलाक महानते ने अछि.
से हऽवा आ शीतलहरि सँ जान बचबैत हम पहुँचि गेल छलहुँ खुरचन भाइ ओतय. ओ सेहो मोटका चद्दरि ओढने, देह हाथ झपने बैसल छलाह दलान पर. हमरा देखि कने हर्षित सन बुझयलाह. हुनको हऽवा देबय मे बेस मजा अबैत छनि ने. से एकसर मे ककरा हऽवा देताह. हऽवो लेबऽ लेल क्यो चाही ने. से हम आबि गेल छलहुँ. हऽवा देबय मे खुरचन भाइ सँ माहिर शाइते क्यो दोसर होयत. असल मे एही माटिक हऽवा बसात मे ओ पैघ भेल छलाह. मुदा हऽवाक बल पर ओ नेता नहि बनि सकलाह तकर कचोट हुनका सदति रहैत छनि. जकरा लग हऽवाक मात्रा प्रचूर रहैत अछि, नेता बनबाक उमेद बेसी रहैत अछि मुदा भाइ केँ एहि दिस निराश होमय पडि गेलनि. हमरा देखिते भाइ उठि गेलाह आ अंगनाक मुँह पर चाहक लेल कहि अयलाह. हम हुनक दलान पर हाथ पएर समेटि बैस गेल छलहुँ. ओ तकर बाद चाहे नहि हऽवा सेहो पीयओलाह प्रचूर.
— नवकृष्ण ऐहिक
'मिथिला समाद' मे अगस्त 2008 सं दिसम्बर 2009 धरि दैनिक रूपें प्रकाशित धारावाहिक व्यंग्य 'खुरचनभाइक कछमच्छी' केर एक अंश.
Tags: Maithili Maithili News व्यंग्य साहित्य


text:
बिहार कें मध्य आ उत्तरी भाग मे मौसम विभाग कें पूर्वानुमान कें अनुसार शुक्रदिन सं रैबदिन धरि कें लेल भारी बारिश आ वज्रपातक रेड अलर्ट जारी कयल गेल अछि। मध्य बिहार मे मध्यम बारिश शुरू भ’ गेल अछि जे 72 घंटा धरि चलत। ओतय पटना मे रहि- रहि कें बारिश होयत। पिछला 24 घंटा मे राज्य कें उत्तरी पश्चिमी भाग मे एक दू जगह पर भारी बारिश दर्ज कयल गेल अछि।
मौसम विभाग आइ जाहि 6 जिला कें लेल रेड अलर्ट जारी कयल गेला, ओहिमे पूर्वी चंपारण, पश्चिमी चंपारण, सीतामढ़ी, मधुबनी, सुपौल आ अररिया अछि। अतय भारी बारिश आ बिजली गिरबाक आशंका जताओल गेल अछि।
मौसम विभाग बिहार कें 6 जिला मे भारी बारिश कें अलर्ट जारी केने अछि परन्तु एकरा छोइर बिहारक बाकी बचल सभ’ 32 जिला मे सेहो बारिश होबाक ब्लू अलर्ट जारी कयल गेल अछि। पटना सहित 32 जिला कें लेल ब्लू अलर्ट जारी करैत मौसम विभाग अहि जिला मे तेज हवा कें संग मध्यम आ हल्का बारिश केर संभावना जतोने अछि।
मौसम पूर्वानुमान कें मुताबिक अगला 24 घंटा मे मानसून केर ट्रफ लाइन हिमालय कें तराइ क्षेत्रक आ शिफ्ट करबाक आसार अछि एना मे उत्तर बिहार मे भारी बारिश केर स्थिति बैन रहल अछि। तीन दिन मे भारी बारिश, बादल गरजनाइ आ वज्रपातक चेतावनी अछि।


text:
पिताजी
पिता एकटा बच्चाके जन्म देनिहार अथवा यौन सम्पर्क वा शुक्रदान करि स्त्रिक गर्भमे बच्चाक विकासक लेल शुक्राणु प्रदान करनिहार पुरुष छी । कोनो भी बच्चाक लिङ्ग निर्धारण सेहो ओकर पिताक शुक्राणुमे भर पडैत अछि । पिता अपन शुक्राणुकद्वारा बच्चक लिङ्ग तय करैत अछि, जहिमे या त एक्स (X) गुणसूत्र (क्रोमोजोम) होएत अछि (स्त्रीलिङ्ग वाला) या वाई (Y) गुणसूत्र (पुलिङ्ग वाला)।[१]
शब्द-साधनसंपादित करें
वर्तमान मैथिल शब्द पुरातन संस्कृत शब्द 'पितृ' सँ आएल अछि जेकर सजातीय शब्द हैं: लातीनी pāter (पातर), युनानी πatήp, मूल-जर्मेनिक fadēr (फादर) (पूर्वी फ्रिसियायी foar (फोवार), डच vader (फादर), जर्मन Vater (फातर))।
समानार्थी शब्दसंपादित करें
- बाप
- वालिद
- बापू
- बाबा
- अब्बा
महत्वसंपादित करें
रिवायती तौर पर पिताके बच्चासभ प्रति सुरक्षा, सहायता आ जिम्मेदारी वाला रवैया होएत अछि । पिता मात्र जैविक नै बल्कि पालनहार पिता सेहो भ सकैत अछि ।
सन्दर्भ सूचीसंपादित करें
- ↑ HUMAN GENETICS, MENDELIAN INHERITANCE retrieved 25 February 2012


text:
दिल्ली, मिथिला मिरर: दिल्लीमे 13 सालक नाबालिग छात्राक संग सामूहिक दुष्कर्मक दू गोट आरोपी मुजफ्फरपुरमे गिरफ्तार कएल गेल। आकाश आ शिवम नामक दुनू आरोपीकें गिरफ्तारी ब्रम्हपुरा थाना इलाका सं कएल गेल अछि। थानाक विश्वकर्मा मंदिर चौकक निवासी आकाश आ शिवम पर दिल्लीकें शकरपुर थानामे 13 सालक छात्राक संग सामूहिक दुष्कर्म आ पॉक्सो एक्टके तहत प्राथमिकी दर्ज अछि। दुनू आरोपी दिल्लीमे किरायाक मकानमे रहि कए पढाई करैत छल।
बीतल 3 मई कए एकटा अन्य संगीक संग मिलिकए छात्राक संग दुष्कर्म केलक आ दिल्ली सं मुजफ्फरपुर भागि गेल। मुदा मोबाइल लोकेशनक आधार पर दिल्ली पुलिस ब्रम्हपुरा थानाक सहयोग सं दुनूकें गिरफ्तार कए लेलक।
दिल्ली पुलिसक पदाधिकारी अरविंद कुमार अहि संबंधमे मीडियाकें कोनो तरहक जानकारी दबा सं मना कए देलनि अछि।


text:
मधुबनी, मिथिला मिरर: मिथिला स्टूडेंट यूनियन द्वारा मंगलदिन मधुबनी मे केंद्रीय विद्यालयक मांग के लय प्रदर्शन आ समाहरणालय के घेराव कायल गेल। जाहि के बाद मांगक संदर्भ मे जिला प्रशासन अंचल अधिकारी के दस एकड़ उपयुक्त जमीन खोजबाक निर्देश जारी केलक अछि। संगहि जिला पदाधिकारी जिलावासी सं अपील केलनि जे, इच्छुक जमीन दान दाता केंद्रीय विद्यालयक लेल दस एकड़ उपयुक्त जमीन दान करैत छथि त हुनक नाम विद्यालयक नामक संग जोड़ल जायत।
जिला पदाधिकारी गिरिवर दयाल सिंह कहलनि जे, जिला मे केंद्रीय विद्यालयक आवश्यकता के ध्यान मे रखैत ई निर्णय लेल गेल अछि। जिला अधिकारीक अहि निर्णय के यूनियनक सब वरिष्ठ पदाधिकारी स्वागत केलनि।
यूनियन के बिहार प्रभारी कहलनि जे, ई निर्णय बहुत पहिने लेबाक चाही छल। 45 लाख जनसँख्या वला जिला मे केंद्रीय विद्यालय के नहि भेनाय सरकारक उपेक्षा के दर्शाबैत अछि।


text:
देशक लोकप्रिय म्यूजिकल रियेलिटी शो 'वॉयस ऑफ़ इंडिया' आ 'इंडियन आइडल' मे भाग ल' अपन मातृभूमिक मान-सम्मान बढौने छथि. अपन माय-बाबू केर आदर्श आ मो रफ़ी आ सोनू निगम कें अपन प्रिय गायक मानय बला मिथिला सपूत अमिताभ नारायण सं मिथिमीडिया केर सिने संपादक भास्कर झाक साक्षात्कारक किछु अंश—
सबसं पहिने अहां कें बधाइ जे अहां वॉयस ऑफ़ इंडिया आ इंडियन आइडल मे भाग ल' मिथिलाक प्रतिनिधित्व केलहुं अछि आ अपन मधुर गायन सं फ़ैनक संख्या मे अप्रत्याशित बृद्धि क' रहल छी, खूब नाम कमा रहल छी। आब, संक्षिप रूप मे अपना विषय मे कही?
जी धन्यवाद ! मूल रूप सं हम मुजफ़्फ़रपुर केर सोंधो (छाता चौक, दामूचक)क रहय बला छी. हम कुल तीन भाय बहिन छी. घरमे हम सबसं छोट छी; दुनू बहिन हमरा सं जेठ अछि. मां-बाबू जी छथि जिनकर सहयोग आ आशिर्वाद सं हम शनै शनै आगू बढि रहल छी.
अहांक प्रारंभिक आ आगूक शिक्षा कतय सम्पन्न भेल छल?
चूंकि हम साधारण परिवार सं छी, हमर प्रारंभिक शिक्षा-दीक्षा मुजफ़्फ़रपुरे मे भेल अछि. पहिने शिक्षा प्रभात तारा स्कूलमे भेल, तकरा बाद शान्तिनिकेतन स्कूलक छात्र भेलहुं आ एहि ठाम सं मैट्रिक आ इन्टर पास. मुम्बइ सं हम आर्ट्स मे ग्रेजुयेशन केलहुं; विषय छल समाजशात्र.
संगीत क्षेत्र दिस अहांक झुकाव केना आ कहिया भेल?
जी देखू ! ई बताबैत हमरा बड्ड हर्ख भ' रहल अछि कि हम नैन्हपनहिसं गाबैत आबि रहल छी. हमर स्कूलमे समय समय पर किछु ने किछु कार्यक्रम होयत रहैत छल. चूंकि हम नीक गाबैत छलहुं त' सब अहि कार्यक्रममे भाग लेबय लेल हमरा प्रेरित करैत छल. बस, गबिते चलि गेलहुं. जखन हम 12 बर्खक रही, तहिये दूरदर्शन पर बच्छा सबके लेल एकटा म्यूजिकल कार्यक्रम आबैत रहै, नाम इयाद नहि अछि. पहिल बेर टीबीपर ओहि प्रोग्राममे भाग लेने रही. बड्ड नीक लागल रहय हमरा. एक बेर मुजफ़्फ़रपुर स्थित पोलिटेक्निक कॉलेजमे 12-15 सालक बच्चा सबके लेल एकटा गायन प्रतियोगिता आयोजित भेल रहय, ओहिमे हमरा प्रथम पुरस्कार भेटल छल जकर खुशी हमरा एखनो भ' रहल अछि.
संगीते क्षेत्रमे कैरियर बनायब कने “रिसकी” मानल जायत छै. तइयो अहां अहि प्रतिस्पर्द्धात्मक दौड़मे अपन भाग अजमाबक लेल कूदलहु से कोना ?
संगीते क्षेत्रमे कैरियर बनायब कने “रिसकी” मानल जायत छै. तइयो अहां अहि प्रतिस्पर्द्धात्मक दौड़मे अपन भाग अजमाबक लेल कूदलहु से कोना ?
बड्ड नीक प्रश्न भास्कर जी. ई मानल बात छै आ हमहुं मानि रहल छी कि आजुक समयमे संगीतक क्षेत्रमे, विशेषरुपे पार्श्वगायनमे, खूब ‘कम्पटिशन” छै. नित दिन हजार-लाखक संख्यामे देशक कोना कोना सं लड़का- लड़की सब गायक बना लेल मुम्बइ आबि रहल छै. आर एहन दमघोटू प्रतिस्पर्धात्मक क्षेत्रमे कैरियर बनायब सत्ते जोखिमक काज अछि. मुदा हमर शौख अहि बातके पाछा छोड़ैत आगू बढबामे सहयोग करैत चलि गेल. एतबा नहि, आन गार्जियन सं फ़राक हमर माय-बाबूजीक सतत सहयोग आर आशीर्वादक अहि दुष्कर बाटके सहज करैत चलि गेलहुं. आइयो अपन स्थान बनाबय लेल हम संघर्ष क' रहल छी.
अहांक माय-बाबू जी अहि लाइनमे आबयसं मना नहि कयलनि कहियो ?
नहि, कहियो नहि. माय-बाबू जी त' हमरा प्रारंभे सं प्रोत्साहित आ प्रेरित करैत आबि रहल छथि. सबह्क गार्जियन अपन बेटाके डॉक्टर, ईंजीनियर आदि बनाबय पर लागल रहैत छथि, मुदा हम बड्ड भाग़्यशाली अपना आपके मानि रहल छी कि बाबूजी हमरा कहियो नही कहलैथ कि संगीत छोड़ू आर आन क्षेत्रमे अपन कैरियर बनाऊ.
बड्ड बेस अमिताभ जी. आब ई बताबी कि अहां संगीतक विधिवत शिक्षा लेने छी कि नहि ? संगीतक क्षेत्रमे एकटा गुरुक जरुरति होयत अछि. अहां अपन गुरुजीके बारे मे सेहो बताबी?
अहां ठीक कहि रहल छी भास्कर जी. संगीतक क्षेत्रमे एकटा गुरुक जरुरति अवश्ये होयत अछि. विना गुरु ज्ञान नहि. अहांके बता दी कि अपन पढाई लिखाईक संग संग हम संगीतक शिक्षा सेहो नैन्हपनहि सं लय रहल छी. इलाहाबाद स्थित प्रयाग संगीत समिति सं हम संगीत विशारद केने छी. हम २००४ मे मुम्बइ आयल रही. मुम्बइ मे सम्प्रति हम पद्मश्री आ पद्मभूषण ओस्ताद गुलाम मुस्तफ़ा खां साहेब सं शास्त्रीय संगीतक शिक्षा लय रहल छी. हम अपना आपके बड्ड भाग्यशाली मानैत छी कि हम हुनका सं शिक्षा ग्रहण कय रहल छी जिनका सं लताजी, सोनू निगम, हरिहरन, ए आर रहमान जेहन व्यक्तित्व सब संगीतक गूढ रहस्य बुझने छथि. हम हुनक सान्निध्य मे पछिला पांच साल आनि 2007 सं एखन धरि संगीत सीखि रहल छी.
बहुधा प्रत्येक गायक कें फ़िल्ममे गाबय के लक्ष्य रहैत छै. कि अहांके फ़िल्ममे गाबय कें अबसर भेटल अछि वा नहिं?
जी बिल्कुल सही बात कहलहुं. हमरो लक्ष्य फ़िल्ममे एकटा स्थापित पार्श्वगायक बनबाक अछि. एखन धरि हमरा उल्लेख़नीय सफ़लता नहि भेटल अछि मुदा हम हिम्मत नहि हारलहुं, प्रयासरत छी, शेष ऊपर बलाके हाथमे. मुदा हां, जनवरीमे प्रदर्शित एकटा हिन्दी फ़िल्म “चालिस चौड़ासी”मे ललित पंडितक संगीत निर्देशनमे एकटा गीत “हवा हवा” गेने छी जेकि लोकप्रिय भेल अछि. एहि गीतके अतिरिक्त, यूटीवीक तमिल फ़िल्म “ कला कलप्पु@मसाला केफ़े”मे तमिल गीत सेहो गेने छी जकर खूब क्रेज अछि तमिलनाडुमे. डीडी वन पर प्रसारित कार्यक्रम “क्रेजी किया रे”क टाइटल ट्रैक गेने छलहुं. आर बहुत रासे गीत पाइपलाइनमे अछि जकर जानकारी हम बादमे देब अहांके. एखन खोलिकए बजना उचित नहि.
उभरैत एश्वर्या निगम, “सरकार राज” फ़ेम संगीतकार बापी तुतुल आर “तुम बिन” एवं “पिंजर” फ़ेम अभिनेत्री संदाली सिन्हा मुजफ़्फ़रपुरक छथि. हिनका सबसं कोनो सम्पर्क वा अपेक्षित सहयोग ?
वाह नीक जानकारी देलहुं. हमरा नहि बुझल छल. हां…. ऎश्वर्या निगम हमर घनिष्ठतम मित्र छथि. हम सब मुम्बइ मे एक्के बिल्डिंगमे रहैत छी. एहि ठाम हम एक दोसरके अवलम्ब छी. बापी-तुतुल जी सं हमरा भेंट करबाक इच्छा छल, मुदा बिसरा गेल छल, अहां ठीक कयलहुं कि हमरा मोन पारि देलहुं. किछुये दिनमे हुनका सं सम्पर्क करब. संदाली सिन्हा जीके बारे मे हमरा किछु जानकारी नहि अहि.
अहांक जिनगीक अविस्मरणीय क्षण ?
जहिया छोटे रही तहिये सं हमरा लता मंगेश्कर जी आर सचिन तेन्दुलकर सं भेंट करबाक मोन करैत रहय. हमर ई दुनू इच्छा भगवान पूरा करा दयलनि अछि. लता जीके घर सं होयत जायत काल हम निश्चित रुपे हुनका मोने-मोन प्रणाम कय लै छियनि.
बहुत बहुत धन्यवाद अमिताभ जी जे अपन बहुमूल्य समय हमरा देलहुं. शुभकामना.अहूँ कें बहुत रासे धन्यवाद जे प्रतिभा सभ कें समक्ष लाबय लेल अतेक नीक काज कय रहल छी.
Tags: साक्षात्कार


text:
मैथिली विकिपिडियासँ, एक मुक्त विश्वकोश
नेविगेशन पर जाएँ
खोज पर जाएँ
जनघनत्व (लोग प्रति वर्ग किमी) देश अनुसार, २००६
जनघनत्व (लोग प्रति किमी२
) देश अनुसार, २०१५
सन् १९९४, विश्व नक्सामे जनघनत्व (लोग प्रति किमी२
)
जनघन्त्व जनसङ्ख्या प्रति एकाई क्षेत्र वा प्रति एकाई आयतनक नापके जनावैत अछि ।[१] सामान्यत: ई जीवसभ आ लोगके जनसङ्ख्याक घनत्व मापन करैक लेल प्रयोग कएल जाएत अछि।
सभ सँ बेसी जनघनत्व भएल देशसभ/क्षेत्रसभ[सम्पादन करी]
राजनैतिक सिमानाक आधारमे[सम्पादन करी]
- ↑ Matt Rosenberg Population Density. Geography.about.com. March 2, 2011. Retrieved on December 10, 2011.


text:
मधुबनी, मिथिला मिरर: प्रधानमंत्री नरेन्द्र मोदी मधुबनी जिलाक बसैठ मे भेल बस दुर्घटना पर दुःख व्यक्त केलन्हि। नरेन्द्र मोदी ट्वीटर के माध्यम सं कहलनि जे, दुखक अहि घरी मे हम शोक संतृप्त परिवारक संग छी।
ज्ञात हो कि सोमदिन ग्यारह बजेक करीब मधुबनी सं सीतामढ़ी जाय घरी मे एकटा यात्री बस बेनीपट्टी बसैठ मे साईकिल सवार के बचेबा घरी मे अनियंत्रित भय गेल आ विशाल पोखरि मे खसि पड़ल। जाहि मे एखन धरि 36 टा लहास के निकालल जा चुकल अछि। जहन कि बचाव दल एखनहु पोखरि मे लहासक खोज कय रहल अछि। बताओल जा रहल अछि जे, बस मे 50 सं अधिक यात्री सवार छल।


text:
लक्ष्मीकान्त-प्यारेलाल
लक्ष्मीकांत-प्यारेलाल एक लोकप्रिय भारतीय संगीतकारक जोड़ी छी, लक्ष्मीकान्त शान्ताराम कुदलकर (१९३७-१९९८) आ प्यारेलाल रामप्रसाद शर्मा (जन्म १९४०) सं मिलकs बनल छल । ओसभ १९६३ सँ १९९८ धरि ६३५ हिन्दि फिल्मसभके लेल सङ्गीत रचना केलक आर अही समय के लगभग सभ उल्लेखनीय फिल्म निर्मातासभक लेल काम केलक जहिमे सम्मिलित छल राज कपूर, देव आनन्द, बी.आर. चोपड़ा, शक्ति सामन्त, मनमोहन देसाई, यश चोपड़ा, सुभाष घई आर मनोज कुमार।
प्रारम्भिक जीवन[सम्पादन करी]
लक्ष्मीकान्त[सम्पादन करी]
लक्ष्मीकांत शान्ताराम कुदलकरक जनम ३ नोभेम्बर १९३७ कs लक्ष्मी पूजनके दिन भेल छल,
प्यारेलाल[सम्पादन करी]
प्यारेलाल रामप्रसाद शर्मा (जन्म सितंबर ३, १९४०) प्रसिद्ध बिगुल वादक पन्डित रामप्रसाद शर्मा (जे बाबाजीके नाम सँ लोकप्रिय छ्लाह)के पुत्र छल,
सङ्गीतकार जोड़ीक गठन[सम्पादन करी]
लोकप्रिय गीत[सम्पादन करी]
लक्ष्मीकान्त-प्यारेलाल हिन्दी फिल्मसभके एक प्रसिद्ध सङ्गीतकार हिन्का द्वारा निम्नतालिकामे फिल्मसभमे सङ्गीत देल गेल अछि।


text:
पाटन नगरपालिका
पाटन नगरपालिका नेपालक सुदूर-पश्चिमाञ्चल विकास क्षेत्र अन्तर्गत महाकाली अञ्चलक बैतडी जिलामे अवस्थित नगरपालिका छी । पाटन नगरपालिका २०७१ सालमे गठन भेल अछि ।[१][२] स्थानीय विकास मन्त्रालयद्वारा थप केल गेल ६१ टा नयाँ नगरपालिकामे बैतडी जिलामे रहल पाटन, सकार, सिलंगा, भुमेश्वर, गुजर आर बसन्तपुर गाउँ विकास समिति सभके समेट पाटन नगरपालिका घोषणा केल गेल ।[२][३] पाटन नगरपालिकाक केन्द्र पाटन बजारमा रहल अछि ।[१][३]
जनसंख्या[सम्पादन करी]
पाटन, सकार, सिलंगा, भुमेश्वर, गुजर आर बसन्तपुर गाउँ विकास समितिसभके समेट पाटन नगरपालिका घोषणा केल गेल । ताहि लेल राष्ट्रिय जनगणना २०६८ अनुसार एहि ठामसभक जनसंख्या जोडि पाटन नगरपालिकाक जनसङ्ख्या १९,९११ होएत अछि ।[४]
सन्दर्भ सामग्रीसभ[सम्पादन करी]
- ↑ १.० १.१ "स्थानीय प्रशासन आर सामुदायिक विकास कार्यक्रम", स्थानीय विकास मन्त्रालय, मंसिर, अन्तिम पहुँच मंसिर २०७१।
- ↑ २.० २.१ "६१ नयाँ नगरपालिका घोषणा", हिमाल खबरपत्रिका, १६ मंसीर २०७१, अन्तिम पहुँच १६ मंसीर।
- ↑ ३.० ३.१ "फेरि थपिए सात उपमहानगर, ६१ नगरपालिका", नागरिक दैनिक, नागरिक दैनिक, १७ मंसिर, २०७१, अन्तिम पहुँच १७ मंसिर।
- ↑ "नेपालको राष्ट्रिय जनगणना २०६८ (गाविस तह)", राष्ट्रिय योजना आयोग, नेपाल सरकार, नोभेम्बर २०१२, अन्तिम पहुँच नोभेम्बर २०१२।


text:
कोरोना संकट काल कें दौरान प्रवासी मजदूरक मुद्दा सबसा अहम रहल अछि. अहि बीच प्रवासी मजदूर कें मसला पर बिहार कें मुख्यमंत्री नीतीश कुमार कें बयान आयल अछि. ओ दूसर राज्य मे काज करय वला लोक क’ प्रवासी कहबा पर आपत्ति जतोलनि.
सीएम कहलनि जे देश एकटा अछि आ कोई कतो जको काम क’ सकेत अछि. ओ आरोप लगोलनि जे जता ई श्रमिक काम करैत छला, ओतय हिनकर ध्यान नै राखल गेल. हम एहन व्यवस्था को रहल छी जे रोजगार कें लेल ककोरो बिहार सं नै जाय पड़त. कोई अपन मर्जी सं जाय चाहता त’ जा सकेत छथि.
कहि दि जे बड़ तादाद मे प्रदेश लौटल श्रमिक क’ रोजगार देबाक लेल नीतीश सरकार सेहो सक्रिय भ’ गेल छथि . प्रदेश कें उद्योग मंत्री श्याम रजक देशक 24टा उद्योगपति कें पत्र लिख को बिहार मे निवेश करैत, अपन यूनिट्स लगबाक अपील केलनि. उद्योगपति क’ लिखल अपन पत्र मे श्याम रजक कहलनि जे बिहार मे निवेश केर असीम संभावना अछि.
रोजगार पैदा करबाक चुनौती, नीतीश कें मंत्री केलनि 24टा उद्योगपति सं निवेशक अपील
श्याम रजक उद्योगपति सबके भरोसा देलनि अछि जे निवेशक स्थिति मे सरकार हुनकर पूरा सहयोग करता. हुनका कोनो तरहक समस्या कें सामना नै करय देल जायत.महामारी आ लॉकडाउन कें बीच अखन धरि लगभग 20 लाख प्रवासी मजदूर वापस बिहार अबि चूकल छथि. क्वारनटीन सेंटर पर रहि रहल लगभग 7 लाख प्रवासी मजदूर कें स्किल मैपिंग सेहो सरकारक ओर सं कराओल जा चुकल अछि.